
CAPITOLUL I 


Introducere 


poziţia dintre psihologia individuală şi 
I IlI psihologia socială sau colectivă, care. la 
prima vedere poate părea foarte profundă, 
îşi pierde mult din acuitate când este examinată 
mai îndeaproape. Fără îndoială, cea dintâi are ca 
obiect individul, cercetând mijloacele de care 
acesta se serveşte, căile pe care le urmează, 
pentru obţinerea satisfacem dorinţelor şi nevoilor 
sale, însă, în această căutare, psihologia individuală 
nu reuşeşte decât arareori. în cazuri cu totul 
excepţionale, să facă abstracţie de raporturile 
existente între individ şi semenii săi. Aceasta pentru 
că „celălalt' joacă întotdeauna în viaţa individului 
rolul de model, de obiect, de asociat sau de 
adversar, iar psihologia individuală se prezintă chiar 
de la inceput ca fiind în acelaşi timp şi o psihologie 

socială, în sensul larg, dar pe deplin justificat, al 
cuvântului. 

Atitudinea individului faţă de părinţii, fraţii şi 
surorile sale, faţă de persoana iubită, de medicul 
său — pe scurt, toate raporturile care până in 
prezent au făcut obiectul cercetărilor psihanalitice, 
ar putea, pe bună dreptate, să fie considerate drept 
fenomene sociale, fapt care le pune in opoziţie cu 
altă categorie de procese pe care le-am numit 
narcisiste, deoarece sunt caracterizate prin aceea 
că satisfacerea nevoilor şi dorinţelor e căutată şi 
obţinută de individ în afara şi independent de 
influenţa altor persoane. Aşa încât, contradicţia 
dintre actele psihice sociale şi narcisice (artistice, 
în terminologia lui Bleuler) este o opoziţie care nu 
depăşeşte limitele psihologiei individuale şi nu 
justifica o separare între aceasta şi psihologia 
socială sau colectivă. 

în atitudinea sa faţă de părinţi, de fraţi şi surori, 
de prieten şi de medic, individul nu este influenţat 
decât de o singura persoană sau de un număr 
limitat de persoane, în funcţie de importanţa 
deosebită pe care fiecare o prezintă în ochii 
acestuia. Or, când vorbim de psihologie socială 
sau colectivă, facem în general abstracţie de acest 
gen de raporturi, pentru a nu lua în consideraţie 
decât influenţa simultană pe care o exercită asupra 

individului un mare număr de persoane care, din 
mai multe puncte de vedere, îi pot fi străine, dar 
de care el se simte legat prin anumite elemente. 
Prin urmare, psihologia colectivă priveşte individul 
ca pe un membru al unui trib, al unui popor, al 
unei caste, al unei clase sociale, al unei instituţii, 
sau ca pe un element aparţinând unei mulţimi 
umane care, la un moment dat şi în virtutea unui 
scop precis, s-a organizat într-o masă, într-o 
colectivitate. După ce am înlăturat legăturile naturale 
menţionate mai sus, am fost determinaţi să 
apreciem fenomenele care se produc în aceaste 
condiţii deosebite, ca manifestări ale unei tendinţe 
speciale, ireductibile — hero instinct, group mind 
— care nu apar în altfel de situaţii. Trebuie totuşi 
să spunem că nu suntem de acord să atribuim 
factorului numeric o importanţă atât de mare şi să 
admitem că el este singurul capabil să dea naştere, 
în viaţa psihică a omului, unui nou instict, care altfel 
nu s-ar putea manifesta. Noi avansăm mai degrabă 
alte două posibilităţi, ştiind că instinctul în cauză e 
departe de a fi un instinct primar şi ireductibil şi 
că el există deja, în stare incipientă şi în comunităţi 
mai restrânse, precum familia. 

Psihologia colectivă, chiar aflată în stadiu de 
început, îmbrăţişează un număr incalculabil de 
probleme şi impune cercetătorului sarcini nenu- 

mărate, defectuos sau insuficient delimitate. Numai 
clasificarea diferitelor forme de grupări colective şi 
descrierea fenomenelor psihice pe care acestea le 
manifestă cer o enormă muncă de observaţie şi 
de expunere, generând in acelaşi timp o bogată 
literatură de specialitate. Având in vedere întinderea 
domeniului psihologiei colective, nu mai e nevoie 
să-mi avertizez cititorul că modesta mea lucrare nu 
atinge decât în câteva puncte, nu prea numeroase, 
acest vast subiect. E adevărat că acestea sunt 
puncte care interesează îndeosebi psihanaliza, în 
demersul său de sondare a sufletului omenesc. 

CAPITOLUL II 


Sufletul colectiv, 
după Gustave Le Bon. 


m putea începe prmtr-o definiţie a sufletului 
TA colectiv, dar ni se pare mai raţional sâ 
^ \ prezentăm cititorului o imagine de ansamblu 
a fenomenelor care ii sunt specifice, oferindu-i 
câteva dintre acestea, selectate dintre cele mai 
proeminente şi mai caracteristice, şi luându-le ca 
punct de plecare în cercetările noastre ulterioare. 
Acest dublu scop nu s-ar putea realiza mai bine 
decât luând ca ghid cartea, devenită de-acum 
celebră, a domnului Gustave Le Bon: Psihologia 
mu Iţi mi lor.' 

lată, o dată în plus, cum se prezintă situaţia. 
După ce am examinat şi analizat predispoziţiile, 

1 Citate care urmează sunt împrumutate din a 28-a ediţie 
tranceză, ed. F. Alean, Paris, 1921 

tendinţele, instinctele, interesele şi intenţiile in¬ 
dividului — mergând până la observarea acţiunilor 
acestuia şi a rapoartelor sale cu semenii, psihologia 
s-a găsit brusc in faţa unei probleme reclamând 
imperios o soluţionare. Ea ar furniza explicaţia 
acestui fapt surprinzător, câ individul, pe care îl 
credea uşor de înţeles, in anumite condiţii începe 
să simtă, să gândească şi să acţioneze intr-un mod 
diferit decât cel aşteptat, şi câ aceste condiţii sunt 
oferite de încorporarea sa într-o mulţime umană 
având trăsătura unei „mulţimi psihologice". Ce este 
prin urmare o mulţime? De unde-i vine puterea de 
a exercita o influenţă atât de decisivă asupra vieţn 
psihice a individului? în ce constau modificările 
psihice pe care le impune acestuia? 

Este sarcina psihologiei colective teoretice de a 
da răspunsuri la aceste trei întrebări. Şi pentru a 
se achita onorabil de această sarcină, ea trebuie 
să înceapă cu cea de-a treia problemă. într-adevăr, 
observarea modificărilor imprimate reacţiilor in 
dividuale este aceea care formează subiectul 
psihologiei colective. însă. orice încercare de 
explicaţie trebuie să fie precedată de descrierea a 
ceea ce trebuie explicat. 

Dau prin urmare cuvântul domnului Le Bon 
„Faptul cel mai izbitor, spune el, prezentat de o 
mulţime psihologică este următorul: oricare ar fi 
indivizii care o compun, oricât de asemănătoare ori 
deosebite ar fi modul lor de viaţă, ocupaţiile lor, 
caracterul sau inteligenţa lor — singurul lucru care 

îi transformă în mulţime îi înzestrează cu un fel de 
suflet colectiv. Acest suflet îi face să simtă, să 
gândească şi să acţioneze fiecare în mod izolat. 
Anumite idei, anumite sentimente nu apar şi nu se 
transformă în acte decât la indivizii încorporaţi în 
mulţime. Mulţimea psihologică reprezintă o fiinţă 
provizorie, compusă din elemente eterogene, 
pentru un moment sudate, aşa cum celulele unui 
corp viu alcătuiesc, prin combinarea lor, o fiinţă 
nouă manifestând caracteristici foarte diferite de 
acelea pe care le are fiecare din celule.'" 

Ne permitem să întrerupem expunerea domnului 
Le Bon prin comentariile noastre şi vom începe 
prin a formula următoarea observaţie: deoarece 
indivizii făcând parte dintr-o mulţime sunt dizolvaţi 
intr-o unitate, trebuie prin urmare să existe ceva 
care să-i ataşeze unu de alţii, şi e posibil ca acest 
ceva să fie tocmai elementul care caracterizează 
mulţimea. Lăsând această întrebare fără răspuns, 
domnul Le Bon se ocupă de modificările pe care 
le suferă individul în mijlocul mulţimii, şi le descrie 
în nişte termeni care se acordă cu principiile 
fundamentale ale propriei noastre psihologii a 
inconştientului. 

„Se constată cu uşurinţă cât diferă individul 
aparţinând mulţimii de individul izolat, însă, datorită 
unei astfel de diferenţe, cauzele fenomenului sunt 
mai dificil de descoperit. — Pentru a ajunge să le 


Op cit., p 13, 14. 

întrezărim, trebuie să ne amintim mai întâi de 
această observaţie a psihologiei moderne: anume 
că nu numai în viaţa organică, ci şi în funcţionarea 
inteligenţei, fenomenele inconştiente joacă un rol 
preponderent. Viaţa conştientă a spiritului nu 
reprezintă decât o foarte mică parte pe lângă viaţa 
inconştientă a acestuia. Analistul cel mai subtil, 
observatorul cel mai pătrunzător, nu ajung să 
descopere decât o mică parte din mobilunle 
inconştiente care conduc spiritul. Actele noastre 
conştiente derivă dintr-un substrat inconştient, 
alcătuit mai ales din influenţe ereditare. Acest 
substrat închide în sine nenumăratele reziduri 
ancestrale care constituie sufletul unei rase. în 
spatele cauzelor recunoscute de actele noastre, se 
află nişte cauze secrete, pe care de obicei le 
ignorăm. Majoritatea acţiunilor noastre cotidiene 
reprezintă efectul mobilurilor ascunse care nouă ne 
scapă'" 

intr-o mulţime, gândeşte domnul Le Bon, 
achiziţiile individuale se şterg, iar personalitatea 
proprie fiecărui ins dispare. Patrimoniul inconştient 
al rasei apare în primul plan. eterogenul se dizolvă 
în omogen. Vom spune că suprastructura psihică, 
care se formează ca urmare a unei dezvoltări 
variind de la un individ la altul, a fost distrusă, 


Op. cit; p. 15—16. 




Psihologia colectivă şi analiza eului 


73 


evidenţiindu-se baza inconştientă, uniformă, co¬ 
mună tuturor 

în acest fel s-ar forma caracterul mediocru al 
individului aparţinând mulţimii. Dar domnul Le Bon 
consideră că acest fel de individ prezintă in plus 
nişte proprietăţi noi pe care nu le avea mai înainte, 
şi caută să explice această apariţie a noilor 
caracteristici făcând apel la trei factori diferiţi 

Diverse cauze determină apariţia caracterelor 
speciale ale mulţimilor. Prima constă în faptul că 
individul din mulţime dobândeşte, prin conştiinţa 
apartenenţei la un număr, sentimentul unei puteri 
de neînvins ce îi permite să cedeze unor instincte 
pe care, dacă ar fi singur, ar fi obligat să şi le 
reprime El va ceda în faţa acestora cu atât mai 
uşor cu cât (mulţimea fiind anonimă şi. ca atare, 
iresponsabilă) sentimentul reponsabilităţii, care îi 
înfrânează totdeauna pe indivizi, ar dispare în 
întregime.'. 

Punctul nostru de vedere ne scuteşte de acorda 
o mare valoare apariţiei noilor caractere. Ne e 
suficient să spunem că individul din mulţime se află 
plasat în nişte condiţii care îi permit să-şi relaxeze 
reprimarea tendinţelor sale inconştiente. Caracteris¬ 
ticile în aparenţă noi pe care acesta le manifestă 
în asemenea situaţie nu reprezintă de fapt decât 
manifestări ale acestui inconştient în care se află 


Op. cit. p. 17 

înmagazinaţi germenii a tot ce există mai rău in 
sufletul omenesc; dacă vocea conştiinţei încetează 
sau dacă sentimentul responabilităţii dispare în 
aceste circumstanţe — iată un fapt pe care nu ne 
este greu să-l înţelegem. Am spus, cu multă vreme 
în urmă, că „angoasa socială" este aceea care 
formează nucleul a ceea ce se cheamă conştiinţă 
morală' 

„O a doua cauză, contagiunea mentală, intervine 
în egală măsură pentru a determina, în cazul 
mulţimilor, manifestarea caracteristicilor speciale şi, 
în acelaşi timp, orientarea lor. Contagiunea este un 
fenomen uşor de constatat, dar neexplicat încă, şi 
pe care trebuie să-l asociem fenomenelor de ordin 
hipnotic pe care le vom studia imediat, in cazul 
unei mulţimi, orice sentiment, orice act este 
contagios, şi contagios în aşa măsură încât 
individul sacrifică foarte uşor interesul său personal 


1 Există, între concepţia domnului Le Bon şi a noastră, 
o anume diferenţă rezultând din faptul că noţiunea sa 
despre inconştient nu coincide în toate privinţele cu aceea 
adoptată de psihanaliză, inconştientul, ia domnul Le Bon, 
cuprinde în sine caracteristicile cele mai prolunde ale 
suiletului unei rase, caracteristicile care pentru psihanaliză 
nu prezintă nici un interes. Recunoaştem, desigur că 
germenul eutui, din care tace parte „moştenirea arhaică" a 
sufletului omenesc, este inconştient, dar noi postulăm în 
plus existenţa unei „relulări inconştiente", provenite dintr-o 
anumită parte a acestei moşteniri Este aşa-numita 
„refulare", care lipseşte la domnul Le Bon 

în favoarea interesului colectiv. Aceasta este o 
aptitudine contrarie naturii sale, de care omul nu 
devine capabil decât atunci când face parte dintr-o 
mulţime'. “ 

„O a treia cauză, mult mai importantă, determină 
în indivizii aparţinând mulţimii nişte caracteristici 
speciale, uneori deosebit de potrivnice faţă de 
acelea ale individului izolat. Vorbesc despre suges- 
tibilitate, a cărei contagiune, menţionată mai sus, 
nu este de altfel decât un efect. Pentru a înţelege 
acest fenomen, trebuie să avem prezente in minte 
anumite descoperiri recente ale fiziologiei. 
Cunoaştem astăzi că un invidiv poate fi adus într-o 
stare asemănătoare cu pierderea personalităţii sale 
conştiente, el supunându-se tuturor sugestiilor 
operatorului care l-a făcut să şi-o piardă, şi 
comiţând actele cele mai incompatibile cu carac¬ 
terul şi obiceiurile sale. Or, nişte observaţii atente 
par a arăta că individul, aruncat de câteva vreme 
în sânul unei mulţimi active, cade curând, ca 
urmare a efluviilor care se degajă aici sau dintr-o 
cu totul altă cauză încă necunoscută, într-o stare 
aparte care se apropie mult de starea de fascinaţie 
a hipnotizatului aflat în stăpânirea hipnotizatorului. 
Viaţa creierului fiind paralizată la subiectul hip- 


1 L. c., 17 1B. Vom întrebuinţa mai încolo această 
ultimă propoziţie făcând din ea punctul de plecare al unei 
importante ipoteze 

notizat, acesta devine scavul tuturor activităţilor sale 
inconştiente, pe care hipnotizatorul le dirijează după 
bunul său plac. Personalitatea conştientă dispare, 
voinţa şi discernământul sunt desfiinţate. Senti¬ 
mente şi gânduri sunt atunci orientate în sensul 
determinat de hipnotizator. 

Aproximativ la fel se prezintă starea individului 
din mulţime. El nu mai este conştient de actele 
sale. in cazul acestuia, ca şi la un hipnotizat, în 
timp ce anumite facultăţi sunt desfiinţate, altele pot 
fi aduse într-un grad de exaltare extremă. Influenţa 
unei sugestii îl va lansa cu o irezistibilă im¬ 
petuozitate către îndeplinirea unor anumite acte. 
Impetuozitate şi mai irezistibilă în cazul mulţimilor, 
decât la subiectul hipnotizat, deoarece sugestia, 
fiind aceeaşi pentru toţi indivizii, se amplifică 
devenind reciprocă"'. 

„...Prin urmare, dispariţia personalităţii incon¬ 
ştiente, predominanţa personalităţii incon ştiente, 
orientarea pe calea sugestiei şi a contagiunii 
sentimentelor şi a ideilor în acelaşi sens, tendinţa 
de a transforma imediat în acte ideile sugerate, 
acestea sunt principalele caracteristici ale individului 
din mulţime. Acesta nu mai este el-însuşi, ci un 
automat a cărui voinţă a devenit neputincioasă de 
a mai conduce 2 . 


5 8g a ?s. 17 - 19 ' 

Am citat acest pasaj în întregime, pentru a arăta 
că domnul Le Bon nu numai compară starea 
individului din mulţime cu o stare hipnotică, ci 
stabileşte în plus o adevărată identitate între unul 
şi celălalt Nu intenţionam defel să angajam aici o 
discuţie, dar ţinem să scoatem în evidenţă faptul 
că ultimele două cauze ale transformării individului 
din mulţime, contagiunea şi sugestibilitatea mai 
mare, nu pot fi puse evident la acelaşi nivel, întrucât 
contagiunea este, la rândul său, o manifestare a 
sugestibilitâţii. Ni se pare că domnul Le Bon nu 
stabileşte o distincţie foarte netă între efectele 
produse de aceste două cauze. Poate că vom 
interpreta mai corect gândirea sa afirmând 
următoarele: contagiunea rezultă din acţiunea 
reciprocă pe care membrii mulţimii o exercită unu 
asupra altora, în timp ce fenomenele de sugestie 
pe care domnul Le Bon le identifică cu influenţa 
hipnotică ar proveni dintr-o altă sursă. Din care 
anume? Găsim o lacună sensibilă în faptul că unul 
din principalii termeni ai acestei identificări, adică 
persona care, în mulţime, ţine locul hipnotizatorului, 
nu e deloc menţionată în expunerea domnului Le 
Bon. Oricum ar fi, acesta distinge de această 
influenţă fascinantă, pe care o lasă în umbră, 
acţiunea contagioasă pe care indivizii o exercită 
unii asupra altora şi care vine să confirme sugestia 
primitivă. 

lată un alt punct de vedere important pentru 
caracterizarea individului din mulţime: Prin simplu 
fapt că face parte dintr-o mulţime, omul coboară 
deci mai multe trepte pe scara civilizaţiei. Izolat, 
poate că ar fi fost un individ cultivat; în mijlocul 
mulţimii devine un instinctiv, prin urmare un barbar. 
El are spontaneitate, violenţă, ferocitate, şi in acelaşi 
timp, entuziasmul şi eroismele fiinţelor primitive'. 
Autorul insistă apoi în mod deosebit asupra 
diminuării activităţii intelectuale pe care absorţia sa 
de către mulţime o provoacă individului . 2 

Să lăsăm acum individul şi să observăm sufletul 
colectiv, aşa cum este schiţat de domnul Le Bon. 
in această descriere nu există o trăsătură căreia 
psihanalistul să nu fie in stare a-i indica originea 
şi pe care să nu o poată clasifica. Domnul Le Bon 
ne arată de altfel el însuşi drumul cel bun. indicând 
asemănările care există între sufletul mulţimii şi viaţa 
psihică a primitivilor şi a copiilor . 3 

Mulţimea este impulsivă, mobilă şi iritabilă. Ea 
se lasă condusă aproape în exclusivitate de 

bt c di:!tihi!i?ui lui Schiller. Jeder, sicht man ihn emzeln, 
ist leidlich Klug und verstândig; sind sie in corpore, gleich 
wird euch ein Dummkopf daraus, (Fiecare luat în parte 
poate fi inteligent şi rezonabil, împreună, nu formează la 
un loc decât un singur imbecil. 

Cf. op cit. p 23 . 

inconştient'. Impulsiunile de care ea ascultă pot. 
după împrejurări, să fie nobile sau crude, eroice 
sau laşe, insă acestea sunt totdeauna atât de 
imperioase încât însuşi interesul conservăm se 
şterge în faţa lor 2 Nimic nu este premeditat în 
această mulţime. Chiar atunci când doreşte cu 
pasiune un lucru, nu-l doreşte niciodată mult timp, 
este incapabilă de o voinţă perseverentă Nu 
suportă nici o clipă de răgaz intre dorinţă şi 
realizarea acesteia. Mulţimea încearcă sentimentul 
atotputerniciei; pentru individul făcând parte dintr-o 
mulţime, noţiunea imposibilului nu există 3 . 

Mulţimea este extraordinar de influenţabilă şi de 
credulă, este lipsită de simţ critic, pentru ea nu 
există neverosimil. Gândeşte prin imagini care se 
cheamă unele pe altele pentru a susţine asocierea, 
ca în stările în care individul dă curs liber 
imaginaţiei, fără ca vreo instanţă raţională să 
intervină pentru a judeca gradul de verosimitate al 
acestor imagini. Sentimentele mulţimii sunt totdea¬ 
una foarte simple şi foarte exaltate. Tot astfel, 


1 Domnul Le Bon foloseşte corect cuvântul „inconştient" 
într,-up sens care ny^e acelaşi cu „refulat". 

1 A se^veâeă loterii şi Tabu, cap. III: Animism, magie şi 
atotputernicie a ideilor 

mulţimea nu cunoaşte nici îndoială, nici incer¬ 
titudine 1 . 

„Ele (mulţimile) apelează imediat la extreme. 
Bănuiala enunţată se transformă îndată într-o 
evidenţă indiscutabilă. Un început de antipatie... se 
transformă imediat într-o ură feroce 2 Purtată prin 


1 In interpretarea viselor, faţă de care noi suntem datori 
cu tot ceea ce cunoaştem mai bine despre viaţa psihică 
inconştientă, urmăm această regulă tehnică facem 
abstracţie de toate îndoielile şi incertitudinile care se 
manifestă în cursul povestirii visului şi considerăm drept 
sigure toate elementele visului manifestat Atribuim îndoieli 
şi certitudini acţiunii de cenzură căreia îi este supusă 
desfăşurarea visului şi admitem că îndoiala şi incertitudinea, 
în calitate de aparat de cotrol critic, sunt străine ideilor 
primare ale visului. Fireşte acestea pot, pentru acelaşi motiv 
care nu priveşte un oarecare element, să facă parte din 
conţinutul rămăşiţelor diurne care provoacă visul (A se 
vedea Traumdeulung, şi ed. rom. Psihanaliza visului, 
MegJiarex, 1995 „ , 

- Op. cit, p. 36. Aceeaşi tendinţa către exagerare, 
aceeaşi uşurinţă de a merge către extreme şi către lipsa 
de măsură caracterizează afectivitatea copilului şi se 
regăsesc în viaţa visului unde, mulţumită separaţiei care 
există, în inconştient, între diferitele sentimente, o uşoară 
contrarietate încercată în timpul zilei se transformă într-o 
ură mortală împotriva persoanei care a provocat aceasta 
contrarietate, tot aşa cum o uşoară lentaţie se transformă 
într-o impulsiune capabilă de a comite actul criminal visat. 
Doctorul Hans Sachs a făcut în legătură cu această 
afirmaţie următoarea observaţie interesantă: „Ceea ce ne-a 
revelat visul privind relaţiile noastre cu prezentul (realitatea), 
noi îl căutăm după aceea în conştiinţă, şi nu trebuie să ne 

toate extremele, mulţimea nu este influenţată decât 
prin excitaţii exagerate. Oricine vrea să acţioneze 
asupra ei, nu are nevoie să dea argumentelor sale 
un caracter logic: trebuie să prezinte nişte imagini 
in culorile cele mai ţipătoare, să exagereze, să 
repete fără încetare acelaşi lucru. 

Neavând nici o îndoială asupra a ceea ce ea 
crede că e adevăr sau eroare, şi posedând pe de 
altă parte noţiunea clară a forţei sale, mulţimea este 
în acelaşi timp autoritară şi intolerantă... Mulţimile 
respectă forţa şi sunt puţin impresionate de 
bunătate, interepretatâ uşor ca o formă a slăbiciunii. 
Ceea ce mulţimea cere eroilor săi este forţa, şi 
chiar violenţa. Vrea să fie dominată şi subjugată, 
şi se teme de stăpânul său... De fapt, mulţimile au 
instincte conservatoare ireductibile şi, ca toţi 
primitivii, un respect fetişist faţă de tradiţii, o groază 
inconştientă de noutăţile capabile de a le modifica 
condiţiile de existenţă". 

Dacă vrem să ne facem o idee exactă asupra 
moralităţii maselor, trebuie să luăm în consideraţie 
faptul că la indivizii adunaţi în mulţime toate 
inhibiţiile individuale dispar, în timp ce instinctele 
crude, brutale, destructive, supravieţuitoare ale unor 


mirăm dacă monstruozităţile pe care le-am văzut prin lentila 
analizei, ne pot apărea ca nişte minuscule infuzoare” 
(Traumdeutung). 



22 


SIGMUND FREUD 


epoci primitive, care dorm în adâncul fiecăruia, sunt 
trezite şi încearcă să se satisfacă. Dar sub influenţa 
sugestiei, mulţimile sunt în egală măsură capabile 
de resemnare, de dezinteres, de devotament faţă 
de un ideal. In timp ce la individul izolat avantajul 
personal constituie aproape singurul mobil al 
acţiunii, acesta nu determina decât arareori com¬ 
portamentul mulţimii. Se poate vorbi chiar de o 
^moralizare a individului prin intermediul mulţimii '. 
în timp ce nivelul intelectual al mulţimii este 
totdeauna inferior celui al individului, comportamen¬ 
tul moral al acestuia poate foarte bine depăşi nivelul 
moral al individului, în loc să coboare cu mult sub 
acest nivel. 

Câteva trăsături ale caracteristicii mulţimilor, aşa 
cum înfăţişează domnul Le Bon, arată în ce punct 
este justificată identificarea sufletului maselor cu 
sufletul primitivilor în cazul mulţimilor, ideile cele 
mai potrivnice pot coexista, fără a se deranja 
mutual, fără a rezulta vreun conflict din contradicţia 
lor logică. Or, psihanaliza a arătat că aşa se 
întâmplă şi în cazul individului-copil sau al individului 
nevrotic 2 , in afară de aceasta, mulţimea este 


! 8P copiiJ? mic, de exemplu, atitudinile afective am¬ 
bivalenţe faţă de persoanele cele mai apropiate pot exista 
multă vreme, fără ca din aceasta să rezulte cel mai mic 
conflict. Şi când, în sfârşit conflictul izbucneşte, acesta se 
rezolvă prin faptul că copilul schimbă obiectul, prin faptul 

eminamente sensibilă la forţa cu adevărat magică 
a cuvintelor, care sunt capabile fie să provoace în 
sufletul colectiv furtunile cele mai violente, fie sâ-l 
calmeze şi sâ-l domolească. 

„Raţiunea şi argumentele de orice fel nu s-ar 
pricepe să lupte împotriva unor anumite cuvinte şi 


că el depasează unul din sentimentele ambivalenţei sale 
asupra unui obiect de substituţie. Chiar studiind evoluţia 
unei nevroze la adult, se constată adesea că un sentiment 
reprimat poate persista multă vreme în visele inconştiente 
sau chiar în cele conştiente (al căror conţinut se află fireşte, 
datorită acestui fapt, în opoziţie cu o tendinţă dominantă), 
fără ca din această contradicţie să rezulte o revoltă a eului 
împotriva sentimentului reprimat Visul este tolerat un timp 
destul.de lung, până în clipa când, ca urmare cel mai 
adesea a unei exagerări a încărcăturii sale afective, un 
conflict izbucneşte brusc între el şi eu, cu toate urmările 
pe care le comportă. 

Pe măsură ce copilul, dezvoltându-se, se apropie de 
vârsta adultă şi matură, personalitatea sa devine din ce în 
ce mai integrată, prin urmare, diversele sale tendinţe şi 
aspiraţii, care până atunci se dezvoltă independent unele 
de altele, se reunesc şi fuzionează. Cunoaştem deja un 
proces analog în domeniul vieţii sexuale în care toate 
tendinţele de acest gen sfârşesc prin a converge, adică 
prin a forma ceea ce noi numim organizare sexuală (Drei 
Abhandlungen zur Sexualtheorie, 1905). Dar faptul că 
unificarea eului ar fi supusă aceloraşi tulburări ca acelea 
care se opun unificăm libidoului ne este demonstrat de 
numeroase exemple bine cunoscute, precum acelea ale 
savanţilor rămaşi credincioşi, etc. 

formule. Acestea sunt pronunţate solemn in faţa 
mulţimilor; şi, aproape imediat, chipurile oamenilor 
devin respectuoase şi frunţile se înclină. Mulţi le 
consideră ca pe nişte forţe ale naturii, nişte puteri 
supranaturale'". E de ajuns să gândim, în legătură 
cu acest fapt, la tabu-ul numelor la primitivi, la 
forţele magice care. în spiritul lor, se atribuie 
numele şi cuvintelor 2 . 

Şi, în sfârşit: mulţimile n-au cunoscut niciodată 
setea de adevăr. Ele reclamă iluziile la care nu pot 
renunţa. Preferă totdeauna irealul faţă de real; 
irealul acţionează asupra lor cu aceeaşi forţă ca şi 
realul. Mulţimile au o tendinţa vădită de a nu face 
distincţii între unul şi celălalt. 

Am văzut rolul pe care această predominantă a 
vieţii imaginative şi a iluziilor hrănite de dorinţele 
nesatisfăcute îl joacă în determinarea nevrozelor. 
Am constatat că pentru nevrotic singura realitate 
valoroasă este realitatea psihică, şi nu realitatea 
obiectivă, realitatea întregii lumi. Un simptom isteric 
se bazează pe un element imaginar, în loc să 
reproducă un eveniment al realităţii; un sentiment 
obsedant de culpabilitate se sprijină pe existenţa 
unui proiect negativ care n-a fost concretizat 

! 2 P se C vedia ^Potem şt Tabu 

niciodată. Ca şi in vis şi hipnoză, proba realităţii 
nu rezistă, în activitatea psihică a mulţimilor, forţei 
dorinţelor supraîncărcate de afectivitate. 

Ceea ce afirmă domnul Le Bon despre con¬ 
ducătorii mulţimilor este mai puţih satisfăcător şi 
lasă mai puţin să se întrevadă legile care guver¬ 
nează acest fenomen. De fiecare dată. gândeşte 
el, când nişte fiinţe vii, mai mult sau mai puţin 
numeroase, se găsesc împreună, fie că este vorba 
de o turmă de animale sau de o mulţime umană, 
acestea se pun de îndată în mod instinctiv sub 
autoritatea unui conducător. Mulţimea este o 
turmă docilă, incapabilă să trăiască fără un 
şef. Are o aşa de mare sete de ascultare 
încât se supune instinctiv celui care se 
erijează în şeful ei. 

Dar dacă mulţimea are nevoie de un şef, trebuie 
în plus ca acesta să posede unele aptitudini 
personale. Trebuie să fie el însuşi fascinat de o 
profundă credinţă (într-o idee) pentru a putea face 
să se nască la rândul ei credinţa mulţimii, trebuie 
să posede o voinţa puternică, imperioasă, suscep¬ 
tibilă de a însufleţi mulţimea care este lipsită de 
voinţă. Domnul Le Bon vorbeşte apoi despre 
diferitele categorii de conducători şi despre mi| 
loacele prin care aceştia acţionează asupra 

maselor, in cele din urmă, el vede cauza influenţei 
conducătorilor, în ideile de care aceştia sunt ei 
înşişi fascinaţi. 

Acestor idei, ca de altfel şi conducătorilor, el 
atribuie în plus o putere misterioasă şi irezistibilă 
căreia îi spune „prestigiu". „Prestigiul este... un fel 
de fascinaţie pe care un individ o exercită 
asupra spiritului nostru — o operă sau o doctrină. 
Această fascinaţie paralizează toate facultăţile 
noastre critice şi ne umple sufletul de uimire şi 
respect. Sentimentele provocate astfel sunt inex¬ 
plicabile, ca toate sentimentele, dar probabil în 
aceeaşi ordine ca sugestia suferită de un subiect 
magnetizat'. 

El distinge un prestigiu dobândit sau artificial de 
un prestigiu personal. Primul este conferit per¬ 
soanelor prin numele, prin bogăţia şi onorabilitatea 
lor, iar doctrinelor şi operelor de artă prin tradiţie 
întrucât ei îşi găseşte în toate cazurile sursa în 
trecut, nu ne foloseşte la nimic să înţelegem natura 
acestei misterioase influenţe. Prestigiul personal nu 
este decât apanajul unor persoane deosebite care, 
chiar din acest motiv, se impun ca şefi şi se fac 
ascultaţi ca prin minune Dar orice ar fi prestigiul, 


Op. cit. p 109. 

acesta depinde de succes şi dispare în urma uncr 
insucces repetate. 

Nu ne putem împiedica sâ remarcăm că ceea 
ce afirmă domnul Le Bon despre rolul con¬ 
ducătorilor şi despre natura prestigiului nu se 
acordă de loc cu imaginea sa atât de strălucitoare 
despre sufletul colectiv. 



Psihologia colectivă şi analiza eului 


29 


CAPITOLUL III 


Alte concepţii asupra vieţii 
psihice colective 


■^YTe-am servit, cu titlu de introducere, de 
expunerea domnului Le Bon, deoarece, prin 
.X-xl accentul pe care îl pune această lucrare pe 
rolul inconştient al vieţii psihice, psihologia autorului 
citat se apropie considerabil de a noastră. Trebuie 
să adăugăm totuşi că afirmaţiile sale nu ne aduc 
nimic nou. Dispreţul şi neglijenţa cu care el se 
exprimă în legătură cu manifestările sufletului 
mulţimilor au fost deja expuse înaintea lui, cu tot 
atâta tărie şi ostilitate şi aproape în aceeaşi termeni, 
de către gânditori, oameni de stat şi poeţi 
aparţinând toturor epocilor şi tuturor ţârilor’. Cele 


1 A se vedea textul şi literatura referitoare la acest 
subiect în: Die Psychologie der Koliektivitâten. de B. 
Kraskovic jr,. 

două propoziţii care conţin concepţiile cele mai 
importante ale domnului Le Bon. acelea referitoare 
la inhibiţia colectivă a funcţionării intelectuale şi la 
exagerarea afectivităţii mulţimilor, au fost formulate 
cu puţin timp înaintea lui de Sighele'. Ceea ce 
rămâne original la domnul Le Bon este concepţia 
sa asupra inconştientului şi comparaţia cu viaţa 
psihică a primitivilor, cu toate că şi în aceste privinţe 
autorul a avut precursori. 

Mai mult decât atât: descrierea şi aprecierea 
sufletului colectiv, în formularea pe care o întâlnim 
la domnul Le Bon şi la alţii, n-au fost lipsite de 
obiecţii. Fără îndoială, toate fenomenele sufletului 
colectiv pe care aceştia le-au descris au fost cu 
exactitate examinate, însă li se pot opune alte 
manifestări aparţinând formalităţilor colective, sus¬ 
ceptibile de a sugera o judecată mai favorabilă 
asupra sufletului mulţimilor. 

Domnul Le Bon însuşi era foarte dispus să 
admită că, în anumite împrejurări, moralitatea 
mulţimilor poate fi mai înaltă decât cea a indivizilor 
care o compun şi că numai colectivităţile sunt 
capabile să dea dovadă de un mare dezinteres şi 
de un mare spirit de sacrificiu. 

■ A se vedea Waller Moede Die Massen und 
Saztalpsychologie im Kritischen Veberbhck, „Zeitschrift fur 
padagogische und experimentelle Padagogtk", publicat de 
Meumann şi Scheibner, XVI, 1915. 

„în timp ce avantajul personal constituie în cazul 
individului aproape singurul mobil al acţiunii, acesta 
nu joacă decât arareori un rol preponderent în 
cazul mulţimilor". 

Alţii pun în evidenţă faptul că societatea este 
aceea care impune normele moralei individului care, 
abandonat sieşi, ar fi incapabil a se ridica la nivelul 
acestor norme; se dă asigurarea că, în anumite 
circumstanţe excepţionale, se observă, în cadrul 
unei colectivităţi, producerea unei explozii de 
entuziasm care face ca masele să devină capabile 
de actele cele mai nobile şi cele mai generoase. 

în ce priveşte producţia intelectuală, rămâne 
acceptat faptul că marile creaţii ale gândirii, 
descoperirile capitale şi soluţiile decisive ale unor 
probleme grave — nu pot fi decât rezultatul unei 
munci individuale, realizată în singurătate şi 
reculegere. Totuşi sufletul colectiv este şi el capabil 
de creaţie spirituală, fapt dovedit de limbă, de 
creaţiile populare, de folclor etc. Trebuie ştiut, în 
plus, dacă şi în ce măsură gînditorul sau poetul 
lucrează într-adevăr în stare de izolare, dacă 
într-adevâr aceştia nu sunt cu nimic datori masei, 
dacă nu împrumută din rândul maselor materialele 
creaţiilor lor, pentru a conferi creaţiilor lor o 
expresie reală şi o formă adecvată. 

In prezenţa acestor contradicţii aparent ireduc¬ 
tibile, se pare că munca psihologiei colective ar 

trebui să rămână un joc steril. Totuşi, este uşor să 
găseşti ieşirea către o soluţie satisfăcătoare. Prob¬ 
abil că, sub denominaţia generică de „mulţimi", 
s-au confundat formaţiuni foarte diferite, intre care 
e totuşi necesară stabilirea unei distincţii. Datele 
oferite de Sighele. de Le Bon şi de alţii se referă 
la nişte mulţimi trecătoare formându-se rapid, 
datorită asocierii unui anumit număr de indivizi uniţi 
printr-un interes comun, însă diferiţi unul faţă de 
altul din toate punctele de vedere. Este sigur că 
aceşti autori au fost influenţaţi în descrierile lor de 
trăsăturile mulţimilor revoluţionare, îndeosebi de 
cele ale marii revoluţii franceze. Cât despre afir¬ 
maţiile opuse, acestea rezultă din observaţiile făcute 
asupra mulţimilor stabile sau asupra asocierilor 
permanente în interiorul cărora oamenii îşi petrec 
întreaga viaţă şi care se concretizează în instituţii 
sociale. Mulţimile aparţinând primei categorii 
reprezintă pentru cea de-a doua ceea ce însemnă 
pentru vasta întindere a mării valurile scurte, dar 
înalte. 

Domnul Mc. Dougall care, în cartea sa The 
Group Mind, constata aceeaşi contradicţie, crede 
că o poate rezolva introducând în discuţie factorul 
organizaţie. în cazul cel mai simplu, spune el, masa 
(group) nu are nici o organizare sau nu este 
organizată decât rudimentar. El numeşte această 
masă neorganizatâ sau puţin organizată mulţime 

(crowd). Fără îndoială, o mulţime nu se formează 
şi nu poate subzista fără un început de organizare, 
şi în mijlocul acestor mase simple şi rudimentare 
apar cu cea mai mare claritate unele din 
fenomenele fundamentale ale psihologiei colective 1 . 
Pentru ca membrii unei mulţimi umane, accidental 
reuniţi, să formeze o masă în sensul psihologic al 
cuvântului, trebuie ca între indivizi să existe ceva 
comun, trebuie ca toţi să fie interesaţi de acelaşi 
obiect, să încerce aceleaşi sentimente într-o situaţie 
dată şi (aş adăuga: prin urmare) să posede, într-o 
oarecare măsură, facultatea de a se influenţa unul 
pe celălalt („some degree of reciprocal influenc? 
between the members of the group) 3 . Cu atât ma ; 
mult această omogenitate mentală şi afectivă es'e 
mai puternică, existând mai multe şanse ca indivizii 
să formeze o masă psihologică, înzestrată cu un 
suflet colectiv ale cărui manifestări sunt de o natură 
în afara oricărei îndoieli. 

Fenomenul cel mai remarcabil şi, în acelaşi timp, 
cel mai important al unui formaţiuni colective constă 
în exaltarea şi intensificarea emotivităţii la indivizii 
din care aceasta este compusă. 3 . 

Se poate spune, adaugă domnul Mc. Dougall, 
că nu există nicăieri zlte condiţii în care sentimen- 

tele omeneşti să atingă o intensitate egală cu aceea 
care se observă la oamenii reuniţi intr-o mulţime, 
şi aceştia încearcă cu siguranţă o senzaţie volup¬ 
toasă de a se lăsa purtaţi de pasiunea lor, 
topindu-se în mulţime, pierzându-şi sentimentul 
delimitării individuale. Această absorbţie a in¬ 
dividului de către mulţime este explicată de domnul 
Mc Dougall prin ceea ce el numeşte inducţie directă 
a emoţiilor, efect al „reacţiei simpatice primitive"' 
astfel spus, prin ceea ce noi, ceilalţi psihanalişti, 
cunoaştem deja sub numele de contagiune afec¬ 
tivă. Este un fapt stabilit că simptomele dominate 
de o anume stare afectivă sunt de natură a provoca 
automat acelaşi act subiectului care a generat acea 
stare. Această reacţie automată este cu atât mai 
intensă, cu cât numărul de persoane la care se 
constată aceeaşi emoţie este mai mare. in acest 
caz individul devine incapabil de a observa o 
atitudine critică şi se lasă cucerit de aceeaşi emoţie 
Dar, împărtăşind excitaţia acelora care l-au in¬ 
fluenţat, el sporeşte propria lor excitaţie, şi în acest 
fel încărcătura afectivă a indivizilor se intensifică 
prin inducţie reciprocă. Eşti împins şi constrâns să 
imiţi pe alţii, să fii la unison cu ceilalţi. Cu căi 
emoţiile sunt mai grosiere şi mai elementare, cu 


Op. cit., p. 25. 

atât acestea au mai multe şanse de a se propaga 
in acest mod in mi|locul maselor 1 . 

Fenomenul intensificării afective este favorizat şi 
de alte influenţe, emanând din mulţime. Masa oferă 
individului impresia unei puteri nelimitate şi a unui 
pericol de neînvins. Momentan, mulţimea ţine locul 
ansamblului societăţii umane, incarnare a une, 
autorităţi in care există teama de pedeapsă şi und' 
se ridica atâtea bariere şi restricţii. Fireşte, este 
periculos să fii în opoziţie cu mulţimea, şi pentru 
a-şi asigura securitatea, fiecare n-are decât să 
urmeze exemplul pe care il vede in jurul lui, să 
„urle împreună cu lupii". Supunându-se noii 
autorităţi, individul trebuie să-şi reducă la tăcere 
„vocea conştiinţei'', ale cărei interdicţii şi porunci ar 
fi de natură să împiedice de a se bucura de toate 
avantajele hedoniste de care se împărtăşeşte in 
sânul mulţimii. Tot astfel, nu trebuie să ne mirăm 
văzând un individ din mulţime îndeplinind şi 
aporbând nişte lucruri de care, în condiţiile 
obişnuite ale vieţii sale, s-ar lipsi bucuros —, şi 
chiar am fi îndreptăţiţi să sperăm că acest lucru 
ne va permite să aruncăm puţină lumină asupra 
obscurităţii care învăluie numele enigmatic de 
"Sugestie". 


Op. cit , p. 39. 



36 


SIGMUND FREUD 


Domnul Mc. Dougall nu contestă fenomenul 
scăderii nivelului intelectual în mulţime 1 . El spune 
că inteligenţele inferioare atrag la nivelul lor pe cele 
superioare. Acestora le este împiedicată activitatea, 
deoarece exagerarea afectivităţii creează în general 
nişte condiţii defavorabile muncii intelectuale, 
întrucât indivizii, intimidaţi de mulţime, nu se pot 
dedica liber acestei munci, şi pentru că respon¬ 
sabilitatea activităţii se diminuează la fiecare individ, 
chiar datorită faptului că acesta este absorbit de 
mulţime. 

Concluzia pe care domnul Mc. Dougall o 
formulează asupra activităţii psihice a mulţimilor 
simple, „neorganizate", nu e deloc mai favorabilă, 
nici mai măgulitoare decât acea aprţinând domnului 
Le Bon. lată cum caracterizează el o astfel de 
mulţime 2 : aceasta este in general excitabilâ, impul¬ 
sivă, pasionată, versatilă, inconsecventă, indecisă şi 
în acelaşi timp gata de a acţiona, accesibilă numai 
pasiunilor cele mai grosiere şi sentimentelor celor 
mai simple, foarte uşor de sugestionat, superficială 
în reflecţii, violentă în judecăţile sale, capabilă de 
a asimila numai concluziile şi argumentele cele mai 
simple şi cele mai puţin perfecte, uşor de condus 
şi de emoţionat, neavând nici conştiinţă şi nici 
respect faţă de sine, lipsită de orice sentiment de 

responsabilitate, gata a se lăsa antrenată de 
sentimentul puterii sale în toate relele de care nu 
ne putem aştepta decât din partea unei puteri 
absolute şi iresponsabile. Ea se comportă 
asemenea unui copil prost crescut sau ca un 
sălbatic pasionat şi nesupravegheat aflat în faţa 
unei situaţii care nu-i este familiară. In cazurile cele 
mai grave, mulţimea se comportă mai degrabă ca 
o turmă de animale sălbatice decât ca o reuniune 
de_ fiinţe umane. 

întrucât domnul Mc. Dougall opune acestei 
atitudini pe aceea a mulţimilor posedând o or¬ 
ganizare superioară, suntem foarte nerăbdători să 
cunoaştem în ce constă ultima situaţie şi care sunt 
factorii care favorizează apariţia ei. Autorul enumerâ 
cinci din aceşti principali factori, cinci „condiţii 
principale" necesare ridicării nivelului vieţii psihice 
a mulţimii. 

Prima condiţie, care este cea fundamentală, 
constă intr-un anumit grad de continuitate privind 
compoziţia mulţimii. Această continuitate poate fi 
materială sau formală: în primul caz, aceleaşi 
persoane fac parte din mulţime un timp mai mult 
sau mai puţin îndelungat: în cel de-al doilea caz, 
în interiorul mulţimii se creează anumite situaţii 
ocupate rând pe rând de unii membri ai săi. 

A doua condiţie face necesar ca orice individ 
aparţinând mulţimii să-şi formeze — in ce priveşte 
natura, funcţia, activitatea şi exigentele acesteia — 

o idee din care să decurgă ideea sa afectivă privind 
mulţimea in totalitate. 

in al treilea rând, trebuie ca fiecare mulţime să 
se găsească în raport cu alte iormaţium analoage. 
dar deosebite faţă de ea din mai multe privinţe, să 
existe un fel de rivalitate intre o mulţime dată şi 
celelalte. 

în al patrulea rând. e necesar ca mulţimea să 
fie posesoarea unor tradiţii, unor obiceiuri, unor 
instituţii dintre care ce'e principale sa se refere la 
relaţiile reciproce dintre membri săi. 

în sfârşit, in al cincilea rind, mulţimea trebuie să 
aibă o organizare, concietizatâ în specializarea şi 
diferenţierea activităţilor asumate de fiecare individ. 

Când aceste condiţii sunt realizate, potrivit părem 
domnului Mc. Dougall, inconvenientele de ordin 
psihic ale mulţimii ar dispare. Pentru a se evita 
scăderea nivelului intelectual colectiv, mulţimea va 
fi scutită de sarcina soluţionăm problemelor de 
ordin intelectual, această sarcina fund încredinţată 
indivizilor. 

Ni se pare că această condiţie pe care domnul 
Mc. Dougall o desemnează cu numele de „or¬ 
ganizare” ar putea fi descrisă în alt mod E vorba 
de a creea mulţimii caracteristicile care sunt proprii 
individului şi pe care acestea le-a pieidut prin 
absorbţia sa în mulţime. Aceasta înseamnă că 
individul, înainte de a fi înglobat în mulţimea 
primitivă, îşi avea continuitatea sa, conştiinţa, 

tradiţiile şi obiceiurile sale, avea un câmp de 
activitate propriu, prezenta un mod de adaptare şi 
stătea deoparte de ceilalţi indivizi cu care rivaliza. 
Toate aceste calităţi au fost pierdute provizoriu de 
omul individual, ca urmare a intrării sale in rândurile 
mulţimii „organizate". Tendinţa de a înzestra 
mulţimea cu atributele proprii individului ne duce 
cu gândul la profunda observaţie a lui W. Trotter' 
care vede in această tendinţă de formare a 
grupurilor masive expresia biologică, pe plan social, 
a structurii pluricelulare a organismelor superioare. 


1 Instincts of the herd in peace and war, Londra, 1916 
(Instinctul gregar în timp de pace şi in timp de război) 

CAPITOLUL IV 


Sugestie şi iibido 


w I n cele afirmate până acum. am luat ca punct 
îl de plecare acest fapt fundamental câ in¬ 
flux dividul făcând parte dintr-o mulţime suferă, 
sub influenţa acesteia, schimbări profunde care se 
repercutează asupra activităţii sale psihice. Afec¬ 
tivitatea omului individual suportă o exagerare 
extraordinară, in timp ce activitatea sa intelectuală 
se reduce şi îşi pierde considerabil din amploare, 
exagerarea uneia şi diminuarea celeilalte efec- 
tuându-se în sensul asimilării fiecărui individ din 


mulţime de către toţi ceilalţi. Şi acest ultim rezultat 
nu poate fi obţinut decât prin suprimarea tuturor 
modurilor de inhibiţie proprii fiecăruia şi prin 
renunţarea la tot ce există individual şi particular 
în tendinţele individului. Ştiam ca aceste efecte, 
adesea nedorite, pot fi neutralizate cel puţin parţial, 
prin organizarea mulţimilor; dar afirmând această 

posibilitate,' se neglijează faptul fundamental, adică 
exagerarea afectivităţii şi coborârea nivelului intelec¬ 
tual la indivizii care fac parte din mulţimea primitivă. 
Trebuie deci să găsim explicaţia psihologică a 
acestor modificări psihice pe care mulţimea le 
mpnmă omului individual. 

Factorii raţionali pe care i-am menţionat deia mai 
sus, adică intimidarea exercitată de mulţime asupra 
individului şi, prin urmare, acţiunea instinctului de 
conservare suportată de acesta, nu sunt suficienţi 
pentru a explica fenomenele remarcate. Toate 
explicaţiile propuse de autorii care au scris despre 
sociologia şi psihologia mulţimilor se reduc. în fond, 
cu toate că sub nume diferite, la una singură: cea 
care se rezumă la cuvântul magic sugestie. E 
adevărat că Tarde vorbeşte de imitaţie, dar nu 
putem subscrie la ceea ce ne spune unul din 
autori, când, criticând ideile lui Tarde, ne arată că 
imitaţia intră în categoria sugestiei, fiind chiar o 
consecinţă a acesteia'. Domnul Le Bon reduce 
toate particularităţile fenomenelor la doi factori: 
sugestia reciprocă şi sugestia exercitată de şef. Dar 
prestigiul, la rândul_ său, nu se exercită decât în 
favoarea sugestiei. In ce-l priveşte pe domnul Mc. 
Dougall, am fi putut crede o clipă că principiul său 
despre „inducţia afectivă primară" ne-ar scuti de 
necesitatea de a admite existenţa sugestiei. Dar, 


1 8rugeilles. Esenţa fenomenului social sugestia „Rev, 
filosof.’, XXV, 1913. 

examinând îndeaproape acest principiu, ne dâm 
seama că el nu exprimă altceva decât fenomenele 
binecunoscute sub numele de „imitaţie'. de „con¬ 
tagiune". insistând doar asupra părţii afective a 
acestora. Că noi avem tendinţa de a imita starea 
afectivă a unei persoane cu care intrăm in contact. 
— este un fapt incontestabil. Dar e bine de ştiut 
că, foarte adesea, noi rezistăm acestei tentaţii, 
luptând împotriva stării afective care vrea să ne 
stăpânească, reacţionând într o manieră deseori 
diametral opusă. Se va spune că influenţa suges¬ 
tivă a mulţimii e aceea care ne obligă să urmăm 
tendinţa de imitaţie, în virtutea căreia suferim 
înrâurirea unei stări afective Cu toate acestea, chiar 
fund de acord cu domnul Mc. Dougall, nu ieşim 
din domeniul sugestiei; domnia sa nu ne spune 
nimic în plus faţă de alţii, şi anume că mulţimile se 
disting printr-o sugestibilitate aparte. 

Suntem prin urmare pregătiţi să admitem ca 
sugestia (sau, mai exact, sugestibilitatea) este un 
fenomen primitiv şi ireductibil, un fapt fundamental 
al vieţii psihice omeneşti. Aceasta a fo’st şi părerea 
lui Bernheim, pe care l-am putut vedea eu însumi, 
in 1889, făcând nişte tururi de forţa extraordinare. 
Insă îmi aduc aminte că deja încercam de pe-atunci 
un fel de revoltă surdă împotriva acestei tiranii a 
sugestiei. Dacă unui bolnav, care se arată recal¬ 
citrant, i s-ar striga. „Ce faci 9 T e contra-suges- 
tionezii", nu m-aş putea împiedica să gândesc că 
asupra acestuia se comite o nedreptate sau o 

violenţă. Omul avea desigur dreptul de a se 
contra-sugestiona, ca răspuns la tentativa de 
supunere prin sugestie. Opoziţia mea a căpătat mai 
târziu forma unei revolte împotriva acestei maniere 
de a gândi, potrivit căreia sugestia, care ar explica 
totul, nu ar avea nevoie de nici o explicaţie în ce 
o priveşte. De mai multe ori am citat în legătură 
cu aceasta o veche glumă: „Dacă sfântul Cristofor 
îl sprijinea pe Cristos şi dacă Cristos sprijinea 
lumea, spune-mi: unde şi-a mai putut pune, prin 
urmare, sfântul Cristofor picioarele 7 ’ 

Abordând astăzi din nou, după treizeci de am 
de întrerupere, enigma sugestiei, constat că nimic 
nu s-a schimbat în privinţa aceasta, cu singura 
excepţie care atestă precis influenţa exercitată de 
psihanaliză. Constat că astăzi se încearcă în mod 
deosebit formularea corectă a noţiunii de sugestie, 
adică impunerea folosirii acestui termen regulilor 
convenţionale 2 , ceea ce, după părerea mea, este 
departe de a fi superfluu, dat fiind că termenul in 
discuţie, care îşi găseşte aplicaţii din ce in ce mai 
largi, va sfârşi prin a-şi pierde complet sensul 
primitiv şi prin a desemna o influenţă oarecare, 


1 „Christophorus Christum, Christus sustulit orbeam. 
Constiterit pedibus dic ubi Christophorus?" Konrad Richter 
Der deutsche St. Chnstoph, Berlin, 1896, Acra Germanica , 
V 1. 

: A se vedea, de exemplu, A note on sugesstion, de Mc 
Dougall, în „Journal ol Neurology and Psyohopathologye", 
voi. I, Nr 1, mai 1920. 

precum cuvintele englezeşti fo suggesf, suggestion, 
sau cuvântul franţuzesc suggerer şi derivatele sale. 
Dar noi nu posedăm totdeauna o explicaţie 
referitoare la însăşi xnatura sugestiei, adică a 
condiţiilor în care fiinţa umană suferă o influenţă în 
absenţa oricărei raţiuni logice. Aş fi gata să 
dovedesc ]usteţea acestei afirmaţii analizând 
literatura de specialitate a acestor ultimi treizeci de 
ani, dacă n-aş şti că în preajma mea se pregăteşte 
o lucrare foarte importantă asupra aceleiaşi 
probleme. Aş încerca de asemenea să folosesc în 
explicarea psihologiei colective noţiunea de libido, 
care ne-a făcut deja atâtea mari servicii în studierea 
psihonevrozelor. 

Libido este un termen împrumutat teoriei afec¬ 
tivităţii. Prin el desemnăm în acelaşi timp energia 
(considerată ca o mărime cantitativă, încă 
nemăsurabilâ) tendinţelor aparţinând a ceea ce 
rezumăm prin cuvântul dragoste. Esenţa a ceea ce 
numim dragoste este formată firesc din ceea ce în 
mod obişnuit e cunoscut drept iubire şi care e 
cântată de poeţi, adică dragoste sexuală, cu o 
ultimă semnificaţie ce constă in împreunarea 
sexuală. Dar noi nu separăm de aceasta toate 
celelalte varietăţi de dragoste, adică iubirea de sine, 
iubitea faţă de părinţi şi de copii, prietenia, 
dragostea de oameni în general, aşa cum, cu atât 
mai mult, nu departajăm ataşamentul faţă de 
obiectele concrete şi faţă de ideile abstracte. Pentru 

a justifica extinderea semnificaţiei pe care o dăm 
termenului „dragoste", putem cita rezultatele pe 
care ni le-a revelat cercetarea psihanalitică, anume 
că toate aceste varietăţi de dragoste sunt în egală 
măsură expresii ale unui singur şi acelaşi ansamblu 
de tendinţe, care, in anumite cazuri, invită la 
împreunare sexuală, în timp ce in cazul altor forme, 
aceste tendinţe evită realizarea acestui scop, 
păstrând în acelaşi timp suficiente trăsături carac¬ 
teristice prin natura lor, asupra identităţii căreia nu 
ne putem înşela (sacrificiul de sine, căutarea unei 
intimităţi). 

Ne gândim că, atribuind cuvântului „dragoste" o 
asemenea multiplicitate de semnificaţii, limbajul a 
operat o sinteză pe deplin justificată, şi că n-am 
putea proceda mai bine decât aşezând această 
sinteză la baza consideraţiilor noastre şi a ex¬ 
plicaţiilor ştiinţifice. Procedând astfel, psihanaliza a 
ridicat o furtună de proteste indignate, ca şi cum 
ea s-ar fi făcut vinovată de o inovaţie-sacrilegiu. Şi 
totuşi, „lărgind" concepţia despre dragoste, 
psihanaliza n-a creat nimic nou. Eros-ul lui Platon 
prezintă, relativ la originile sale, la manifestările şi 
raporturile sale cu dragostea sexuală, o analogie 
completă cu energia amoroasă, cu . libidoul 
psihanalizei' şi când, în faimoasa „Epistolă către 


1 Nachmansohn, Freud's Libidotheorie verglichen mit der 
Eroslehre Platos, „Internat. Zeitschr. f. Psuchoanal.", III, 
1915, ibid.. VII. 1921. 

Corinteni", apostolul Pavel laudă dragostea şi o 
aşează deasupra oricărui lucru, acesta îl apreciază 
fără îndoială in acelaşi sens „lărgit"’, de unde 
rezultă că oameni nu iau totdeauna în serios pe 
marii lor gânditori, chiar atunci când par a-i admira. 

Toate aceste varietăţi ale iubirii, sunt analizate 
preferenţial de psihanaliză şi, potrivit originii lor, 
apreciate drept înclinaţii sexuale. Majoritatea 
oamenilor „instruiţi" au văzut în această deno¬ 
minaţie o ofensă şi s-au răzbunat lansând împotriva 
psihanalizei acuzaţia de „pansexualism". Cel care 
vede în sexualitate ceva ruşinos şi umilitor pentru 
natura umană este liber să se servească de termeni 
mai distinşi precum Eros şi Eroire Aş fi putut să fac 
şi eu acelaşi lucru chiar de la început, ceea ce 
m-ar fi protejat de o mulţime de obiecţii. Dar nu 
am făcut-o, pentru că nu-mi place să cedez laşităţii. 
Nu se ştie până unde se poate ajunge pe această 
cale; începi prin a ceda în privinţa cuvintelor şi 
sfârşeşti uneori prin a ceda asupra lucrurilor. Nu 
cred că este un merit a-ţi fi ruşine de sexualitate, 
cuvântul grec Eros, prin care se crede că se poate 
diminua această ruşine, nu este, în fond, altceva 
decât traducerea cuvântului nostru Iubire; şi, în 
sfârşit, cel care ştie să aştepte nu are nevoie să 

1 Chiar dacă aş vorbi limba oamenilor, şi chiar a 
îngerilor, dacă mi-ar lipsi dragostea, aş fi precum bronzul 
care sună, ori ca un ţimbal care cântă. (Corinteni, I, cap 
XIII) 

facă concesii. Vom încerca să admitem că relaţiile 
de dragoste (sau, pentru a întrebuinţa o expresie 
mai neutră, ataşamentele afective) contribuie şi ele 
la formarea fondului sufletului colectiv. Să ne 
amintim că autorii pe care i-am citat nu suflă un 
cuvânt în legătură cu aceasta. Ceea ce ar putea 
corespunde acestor relaţii de dragoste se află în 
cazul lor ascunse în spatele paravanului sugestiei 
Două idei pe care noi le relevăm în treacăt justifică, 
de altfel, tentativa noastră, in primul rând, pentru 
ca mulţimea să-şi păstreze consistenţa, trebuie ca 
ea să fie menţinută de o forţă oarecare Şi care 
poate fi aceasta forţă, dacă nu Erosul care asigură 
unitatea şi coeziunea a tot ce există în lume 7 In al 
doilea rând, când individul, înglobat în mulţime, 
renunţă la ceea ce are personal şi particular şi se 
lasă sugestionat de alţii, avem impresia că 
procedează astfel deoarece încearcă nevoia de a 
fi de acord cu ceilalţi membri ai mulţimii, mai mult 
decât de a fi în opoziţie cu aceştia; prin urmare 
individul procedează în acest mod poate „din 
dragoste pentru ceilalţi'". 


Jhnen zuliebe': pentru a le face plăcere 

CAPITOLUL V 


Două mulţimi artificiale: 
Biserica şi Armata 


A 

Cfl n ce priveşte morfologia mulţimilor, să ne 
<11 amintim că se pot distinge mai multe 
rsl) varietăţi şi că, în formarea şi constituirea lor, 
mulţimile pot urma nişte direcţii adesea opuse 
Există mulţimi foarte pasagere şi mulţimi per¬ 
manente; mulţimi foarte omogene, compuse din 
indivizi asemănători, şi mulţimi neomogene; există 
mulţimi naturale şi mulţimi artificiale care nu se 
menţin decât printr-o constrângere exterioară; 
există mulţimi primitive şi mulţimi diferenţiale, înalt 
organizate. Totuşi, din motive de care ne vom da 
seama mai târziu, vom insista îndeosebi asupra 
unei distincţii căreia autorii nu i-au dat încă o atenţie 
suficientă: asupra aceleia între mulţimile fără con¬ 
ducători şi mulţimile dirijate de conducători. Şi. 

contrar obiceiului, cea care va servi ca punct de 
plecare cercetărilor noastre nu va fi o formaţiune 
simplă şi elementară, ci va face parte din rândul 
acelor mulţimi permanente, artificiale, având un 
grad de dezvoltare foarte ridicat. Exemplele cele 
mai interesante din aceste formaţiuni ne sunt 
furnizate de Biserică, adică de comunitatea credin¬ 
cioşilor, şi de Armată. 

Biserica şi Armata sunt nişte mulţimi artificiale, 
adică mulţimi a căror coeziune este menţinută 
printr-o constrângere exterioară care se opune în 
acelaşi timp modificărilor structurii sale. în general, 
cineva face parte dintr-o astfel de mulţime, fără a 
fi fost consultat în prealabil dacă doreşte sau nu; 
nu este liber să intre aici sau să iasă când doreşte, 
şi tentativele de evaziune sunt sever pedepsite sau 
subordonate unor condiţii riguros determinate. 
Problema de a şti din ce cauză aceste asocieri au 
nevoie de garanţii pe potrivă nu ne interesează 
pentru moment. Ceea ce ne interesează este faptul 
că aceste mulţimi înalt organizate, protejate în acest 
fel împotriva oricărei posibilităţi de dezagregare, ne 
relevă anumite particularităţi care, în cadrul altor 
mulţimi, rămân în stare de disimulare. 

în cadrul Bisericii (şi ne-am gândit mai mult să 
luăm ca model Biserica catolică) şi în cadrul 
Armatei, oricâte diferenţe ar prezenta între ele, 
domneşte aceeaşi iluzie, aceea a prezenţei, vizibile 
sau invizibile, a unui şef (Cristos în Biserica catolică, 

comandantul suprem in Armată) care nutreşte 
aceeaşi dragoste faţă de toţi membru colectivităţii. 
Toţi se aliniază acestei iluzii; dacă ea ar dispărea, 
Armata şi Biserica nu ar întârzia să se dezagrege, 
in măsura în care le-ar permite-o constrângerea 
exterioară. în ce priveşte dragostea egală cu care 
Cristos işi iubeşte toţi credincioşii fără excepţie sau 
distincţie, acest fapt se află exprimat clar in 
cuvintele ceea ce voi faceţi unuia dintre fraţii mei 
cei mai umili, mie îmi faceţi. Cristos se află, în 
raport cu indivizii componenţi ai mulţimii fidelilor, in 
postura unui frate mai mare; le ţine loc de tată. 
Toate cerinţele adresate individului decurg din 
această dragoste a lui Cristos. Un suflu democratic 
animă Biserica, pentru că toţi sunt egali în faţa lui 
Cristos, pentru că toţi au drept egal la dragostea 
lui. Nu-i lipsit de o profundă raţiune faptul că se 
insistă asupra analogiei dintre comunitatea creştină 
şi o familie, şi că fidelii se consideră ca nişte fraţi, 
adică fraţi prin dragostea datorită căreia Cristos 
este însufleţit de respectul lor. Este mconstestabil 
că legătura care uneşte fiecare individ de Cristos 
este cauza legăturii care uneşte pe fiecare individ 
de toţi ceilalţi. La fel se întâmplă şi în Armată; şeful 
este tatăl care îşi iubeşte în mod egal soldaţii, şi 
din acest motiv soldaţii sunt ataşaţi unu de alţii prin 
legături de camaraderie. Din punctul de vedere al 
structurii. Armata se deosebeşte de Biserică prin 
faptul că ea se compune dintr-o ierarhie de 

formaţiuni succesive: fiecare căpitan este, in calitate 
de şef, tatăl companiei sale, fiecare subofiţer — 
tatăl grupei sale. E drept că Biserica prezintă şi ea 
o ierarhie de acest gen, căci se presupune că lisus 
cunoaşte mai mult nevoile credincioşilor săi şi se 
îngrijeşte de aceştia mai mult decât ar şti s-o facă 
orice şef uman 

Acestei concepţii asupra structurii libidinale' a 
Armatei, i s-ar putea obiecta pe drept că nu ţine 
seama de ideile de patrie, de glorie naţională, etc, 
care contribuie atât de mult la coeziunea Armatei. 
E uşor de răspund acestei obiecţii — că aceste 
elemente de coeziune sunt dintr-o categorie foarte 
diferită şi că e departe de a fi atât de simplu cum 
se crede; şi se mai poate adăuga că exemplele 
marilor conducători precum Cezar, Wallenstein, 
Napoleon, demonstrează că ideile in cauză nu sunt 
nicidecum indispensabile pentru menţinerea 
coeziunii unei armate în ce priveşte înlocuirea 
posibilă a unui şef printr-o idee directoare şi 
raporturile existente între aceştia, vom vorbi mai 
târziu Cei care neglijează factorul libidinal al 
Armatei, chiar atunci când acesta nu este singurul 
care acţionează, nu comit numai o eroare teoretică, 
ci creează şi un pericol practic Militarismul prusac, 
care era tot atât de puţin accesibil psihologiei cât 
şi ştiinţei germane, a suportat de altfel consecinţele 

în terminologia feudiană ceea ce se raportează la 
libicto ţn tr) 

acestei erori şi ale acestui pericol in timpul marelui 
război european'. A fost fapt recunoscut că 
nevrozele de război care au dezagregat armata 
germană reprezentau un protest al individului 
împotriva rolului care îi era destinat şi, bazându-ne 
pe o comunicare a lui E. Simmel 2 , putem afirma 
că prima dintre cauzele acestor nevroze trebuie 
atribuită manierei crude şi inumane în care şefii îşi 
tratau sobordonaţii. Dacă s-ar fi ţinut cont mai mult 
de această nevoie libidinală a soldatului, cele 14 
puncte ale preşedintelui Wilson n-ar fi găsit atâta 
credibilitate, iar şefii militari germani n-ar mai fi văzut 
cum li se sparge în mâini magnifica unealtă de 
care dispuneau. 

Să notăm bine că în cadrul acestor două mulţimi 
artificiale (Armata, Biserica) fiecare individ este unit 
prin legături libidlnale cu şeful (Cristos, comandan¬ 
tul suprem) pe de o parte, şi de toţi ceilalţi indivizi 
care compun mulţimea, pe de altă parte. Ne 
rezervăm dreptul de a examina ulterior raporturile 
care există între aceste două genuri de legături, 
dacă ele sunt de aceeaşi natură şi prezintă aceeaşi 
valoare şi în ce termeni psihologici ar fi posibilă 
descrierea unora şi a altora. Dar noi credem 
de-acum înainte că putem reproşa autorilor faptul 
că nu au ţinut cont suficient de importanţa şefului 3 


' Este vorba de primul război, mondial (n r) 

: Kriegsneurosen und Psychiches Trauma, Munchen, 
1918 ., 

Termenul ce se va impune mai târziu în psihologia 
(grupurilor) va fi cel de lider (leader). (n.r.) 

în psihologia mulţimilor, în timp ce alegerea primului 
obiect al cercetărilor noastre ne-a plasat în condiţii 
mult mai favorabile. Credem că am găsit calea cea 
bună pentru a explica fenomenul fundamental al 
psihologiei mulţimilor, adică privarea de libertate 
care caracterizează pe indivizii făcând parte dintre 
mulţime. Dat fiind, într-adevâr, că legăturile afective 
solide ataşează individul de două centre diferite, 
nu ne va fi greu să explicăm chiar prin acest fapt 
modificarea şi limitarea personalităţii sale, fenomene 
observate şi notate de toţi autorii. 

Pentru a ne convinge o dată în olus că esenţa 
unei mulţimi constă în legăturile libidinale care o 
traversează dintr-o parte in alta, ca o plasă deasă, 
nu trebuie decât să analizăm fenomenul panicii, aşa 
cum se observă el în mulţimile militare 0 panică 
se produce când mulţimea începe să se 
dezagrege Ea este caracterizată prin aceea că 
ordinele şefilor nu mai sunt ascuntate şi că fiecare 
nu se preocupă decât de el însuşi, fără nici o grijă 
faţă de ceilalţi. Legăturile reciproce se rup, şi o 
frică imensă, ale cărei raţiuni n-ar şti să le explice 
nimeni ii cuprinde pe toţi Ni s-ar putea în mod 
firesc obiecta că noi inversăm ordinea fenomenelor 
şi că, dimpotrivă, frica, atingând proporţii 
nemăsura'e, este aceea care a rupt toate legăturile 
şi a înăbuşit toate celelalte consideraţii. Domnul Mc 
Dougall 1 chiar vede în panică (nemiiitarâ. e drept) 


Op cit p 24 

un exemplu-model a ceea ce el numeşte primary 
induction, exagerare afectivă prin contagiune. 
Această explicaţie raţională nu e in nici un chip 
satisfăcătoare, întrucât e vorba în mod clar de a 
explica pentru ce frica a căpătat proporţii atât de 
gigantice. E imposibil să incriminezi imensitatea 
pericolului, deoarece această armată, care este 
acum pradă panicii, înfruntase deja, fără ezitare, 
nişte pericole tot atât de mari, dacă nu şi mai mari, 
şi ceea ce caracterizează o panică se datorează 
în mod sigur faptului că ea depăşeşte în proporţii 
pericolul care ameninţă, şi că se declanşează 
adesea din motive insignifiante. Când individul, 
invadat de panică, începe să nu se mai gândească 
decât la el însuşi, demonstrează chiar prin acest 
fapt ruptura legărurilor afective care până atunci 
atenuaseră în ochii săi dimensiunile pericolului. El 
are atunci senzaţia că se găseşte singur în faţa 
pericolului, ceea ce îl face să exagereze gravitatea 
acestuia. Putem deci să afirmăm că spaima 
presupune relaxarea, eliberarea din structura 
libidinalâ a mulţimii, şi că nu reacţionează decât 
consecutiv cu această relaxare; în timp ce opinia 
contrară, care vede în teama de pericol cauza 
distrugerii legăturilor libidinale ale mulţimii, nu 
corespunde realităţii faptelor. 

Aceste observaţii nu infirmă cu nimic concepţia 
domnului Mc. Dougall, potrivit căreia teama colec¬ 
tivă poate atinge proporţii extraordinare sub in- 

fluenţa inducţiei (contagiunea). Această concepţie 
se pretează îndeosebi explicării cazurilor în care 
există intr-adevăr un pericol mare şi o mulţime 
căreia nici un loc afectiv solid nu-i asigură 
coeziunea. 

Cazul tipic de acest gen este cel al unui incendiu 
izbucnit intr-o sală de teatru sau de şedinţe. Dar 
cazul cel mai instructiv şi care satisface cel rriai 
bine demonstraţia noastră, e acela al unui corp de 
armată cuprins de panică, în faţa unui pericol care 
nu depăşeşte media şi care a fost de|a înfruntat 
de multe ori cu calm şi sânge rece. Cuvântul 
„panică" nu are de altfel o definiţie clară şi univocă. 
Uneori el serveşte la desemnarea fricii colective, 
alteori a fricii individuale, când aceasta depăşeşte 
orice măsură, şi, adesea, acest cuvânt e rezervat 
cazurilor în care explozia fricii nu este justificată de 
împrejurări. Oferind cuvântului „panică" sensul de 
frică colectivă, putem stabili o analogie cu arie de 
extindere foarte mare. Frica individului este 
provocată sau de gravitatea pericolului, sau de 
dispariţia legăturilor afective (localizări ale 
libidoului); acest ultim caz este acela al angoasei 
nevrotice 1 . Tot astfel, panica se produce fie în urma 
agravării pericolului care ameninţă pe toată lumea, 
fie ca urmare a suprimăm legăturilor afective care 
asigurau coeziunea mulţimii, şi în acest din urmă 


A se vedea Introducere în psihanaliză, cap. XXV. 

caz angoasa colectivă prezintă analogii cu angoasa 
nevrotică'. 

Concepând panica, alături de domnul Mc. 
Dougall 2 , ca pe una din manifestările cele mai 
caracteristice ale group mind, se ajunge la rezultatul 
paradoxal că sufletul colectiv se dezagregă chiar 
în momentul in care el îşi manifestă proprietatea 
sa cea mai caracteristică şi chiar prin intermediul 
acestei manifestări. E neîndoielnic că panica sem¬ 
nifică dezagregarea mulţimii şi are drept consecinţă 
dispariţia a tot ceea ce leagă între ei pe membrii 
acestei mulţimi. 

în piesa pe care Nestroy a scris-o cu scopul de 
a parodia drama lui Hebbel, Judith şi Holofern, un 
soldat exclamă: „Şeful şi-a pierdut capul''; şi, 
imediat după aceea, asirienii au luat-o la fugă. 
Avem aici un exemplu tipic despre modul în care 
izbucneşte panica, ei îi este suficient, cel mai 
adesea, un pretext neînsemnat. Pericolul rămânând 
acelaşi, e suficient, pentru a se produce panica, 
să nu se mai ştie nimic despre şef, să se creadă 
că s-a pierdut sau că a dispărut. Odată cu 
legăturile care îi uneau de şef, au dispărut în 
general şi cele care ii uneau pe indivizii din mulţime, 
unul de celălalt. Mulţimea se pulverizează ca un 
balon de săpun. 

Cont. articolului foarte interesant, deşi cam fantezist lui 
Bela v. Felszeghy. Pamk und Panikkomplex, „Imago", VI, 

Op. cit. 




58 


SIGMUND FREUD 


Dezagregarea unei mulţimi religioase nu este tot 
atât de uşor de observat. Am avut recent ocazia 
să parcurg un roman englezesc, scris în spirit 
creştin şi recomandat de episcopul de Londra. 
Acest roman, care poartă titlul: When it was dark, 
descrie cu îndemânare, şi, după părerea mea, 
exact urmările unei asemenea eventualităţi. Autorul 
îşi imaginează o conspiraţie urzită de inamicii 
persoanei lui Cristos şi ai credinţei creştine, care 
au pretins că ar fi reuşit să descopere la Ierusalim 
un cavou şi, în acest cavou, o inscripţie prin care 
losif din Arimateea ar fi anunţat că, din motive de 
pietate, a ridicat clandestin, la trei zile după patimile 
sale, trupul lui Cristos din mormânt, pentru a-l 
transporta în acest cavou. Această descoperire 
arheologică semnifică prăbuşirea dogmelor 
reîntoarcerii lui Cristos şi ale naturii sale divine şi, 
prin urmare, o zguduire a culturii europene şi o 
sporire extraordinară a numărului de violenţe şi de 
crime de tot felul, până în ziua când complotul 
falsificatorilor este descoperit şi denunţat. 

Ceea ce se manifestă pe parcursul acestei 
descompuneri presupuse a mulţimii religioase nu 
este teama, căreia îi lipseşte orice pretext: sunt 
izbucnirile ostile faţă de alte persoane, impulsuri 
care până atunci nu s-ar putut exprima, datorită 
iubirii comune prin care Cristos ii îngloba pe toţi 

oamenii'. Chiar în timpul domniei lui Cristos, există 
indivizi care se află în afara acestor legături, sunt 
aceia care nu fac parte din comunitatea credin¬ 
cioşilor. cei care nu-l iubesc pe Cristos, şi care nu 
sunt iubiţi de el. lată de ce o religie, chiar dacă 
se întemeiază pe iubire, trebuie să fie dură şi să-i 
trateze fa'â dragoste pe toţi cei care nu-i aparţin 
in fond, orice religie este o religie a iubirii faţă de 
toţi cei pe care ii cuprinde, fiind gata a se arăta 
crudă şi intolerantă faţă de cei care nu o recunosc 

Oricât preiudiciu personal i s-ar putea aduce, nu 
trebuie să i se reproşeze prea mult credinciosului 
cruzimea şi ntoleranţa, necredincioşii şi indiferenţii 
sunt liberi, din punct de vedere psihologic, sa se 
arate străini de aceste sentimente. Dacă această 
intoleranţă nu mai posedă astăzi violenţa şi 
cruzimea care o caracterizează altădată, ne-am 
înşela dacă am pune acest fapt pe socoteala 
îmblânzim moravurilor umane Trebuie să căutam 
cauza mai degrabă in slăbirea incontestabilă a 
sentimentelor religioase şi a legaturilor libidiale care 
decurg din acest lucru. 

O altă formaţiune colectivă tinde să ia locul 
comunităţii religioase (acesta este, se pare căzui 

A se venea explicarea uncr fenomene analodye 
survenite după căderea anionlat i patriarhale. în Oie Vaier- 
i°se Gaseilscnalt de P ,-odern Viena, editura An 
zengruber. 1919 

a ceea ce se cheamă „partidul socialist") şi vom 
vedea curând cum manifestă, faţă de cei care vor 
rămâne în afara acestei formaţiuni, aceeaşi in¬ 
toleranţă precum cea care caracteriza luptele 
religioase; şi, dacă diferenţele care există între 
concepţiile ştiinţifice vor putea dobândi, in ochii 
mulţimii, o importanţă egală cu cea a diferenţelor 
religioase, se va vedea fără îndoială, (şi din aceleaşi 
motive), producându-se aceleaşi rezultat. 1 


' In acesl paragraf, Freud se arată a fi nu numai 
psiholog subtil dar şi vizionar în privinţa rezultatului aplicării 
ideilor dogmei „socialiste" (comuniste) asupra mulţimilor 
(popoarelor) - intoleranţă, violenţă, crimă. — (n. red.) 

CAPITOLUL VI 


Noi probleme şi noi orientări 
ale cercetărilor 



n capitolul precedent am examinat două 
mulţimi artificiale, şi am văzut că acestea 
sunt dominate de două feluri de legături 


afective, dintre care unele, cele care îl ataşează pe 
individ de şef, apar mai decisive, cel puţin pentru 
cei doi, decât legăturile care îi unesc pe indivizi 
unii de ceilalţi! 


Or, ar fi multe lucruri de examinat şi de descris, 
în legătură cu morfologia mulţimilor. Ar trebui să 
începem prin a stabili faptul că o simplă adunare 
de oameni nu reprezintă o mulţime, atâta timp cât 
legăturile de care vorbeam mai sus nu sunt încă 
formate, dar ar trebui să conchidem, în acelaşi 
*' m P. că o oarecare adunare de oameni manifestă 


0 tendinţă foarte pronunţată de a se transforma 

într-o mulţime psihologică. Ar trebui examinate 
îndeaproape diversele mulţimi, mai mult sau mai 
puţin permanente, care se formează spontan, şi să 
se studieze condiţiile lor de formare şi de descom¬ 
punere. Diferenţa dintre mulţimile având un şef şi 
cele fără şef ar menta o atenţie particulară Ar mai 
trebui să se examineze de asemenea dacă 
mulţimile având un şef nu sunt cele mai primitive 
şi cele mai perfecte; dacă, în cadrul anumitor 
mulţimi, şeful nu poate fi înlocuit pnntr-o abstracţie, 
printr-o idee (mulţimile ascultând de un şef invizibil 
apropiindu-se în mod sigur de această ultimă 
formă); dacă o tendinţă, dacă o dorinţă susceptibilă 
de a fi împărtăşită de un mare număr de oameni 
n-ar fi in stare să îndeplinească rolul de substitut 
Abstracţia, la rândul său, nu s-ar putea încarna mai 
mult sau mai puţin perfect în persoana unui şef 
secundar. în acest caz, între şef şi idee stabilindu- 
se raporturi variate şi interesante? Nu există cazuri 
când şeful sau ideea îmbracă, să zicem aşa, un 
caracter negativ, prin urmare situaţia când ura faţă 
de o persoană determinată devine susceptibilă de 
a opera aceeaşi uniune şi de a creea aceleaşi 
legături afective ca şi cum ar fi vorba de un 
devotament pozitiv faţă de această persoană? Şi, 
în ultimul rând, ne-am putea întreba, dacă prezenţa 
unui şef este o condiţie indispensabilă, pentru ca 
o simplă adunare de oameni sâ se transforme într-o 
mulţime psihologică? 

Toate aceste întrebări, dintre care unele sunt 
tratate în lucrări referitoare la psihologia colectivă, 
nu ne-ar putea abate interesul faţă de problemele 
psihologice fundamentale pe care le ridică în faţa 
noastră structura mulţimilor. Şi Iată mai întâi o 
reflecţie menită a ne arăta care este cel mai scurt 
drum de urmat pentru a obţine dovada naturii 
libidinale a legăturilor care menţin coeziunea unei 
mulţimi. 

Să încercăm a ne imagina maniera în care 
oamenii se comportă unii faţă de alţii, din punct 
de vedere afectiv. Potrivit celebrei parabole a lui 
Schopenhauer despre porcii spinoşi suferind de 
frig, nici unul dintre noi nu suportă o apropiere 
prea intimă faţă de semeni: „Intr-o zi geroasă de 
iarnă, porcii spinoşi ai unei turme se strângeau 
unul în altul, pentru a se proteja de frig prin căldura 
reciprocă. Dar, deranjaţi în mod dureros de ţepi, 
aceştia se depărtează curând unul de celălalt. 
Obligaţi de a se apropia din nou, din cauza frigului 
stăruitor, simţiră încă o dată acţiunea neplăcută 
a spinilor, şi aceste mişcări de apropiere şi de 
depărtare durară până când aceştia găsiră o 
distanţă convenabilă unde se simţiră la adăpost de 
cele două rele'." 

Potrivit mărturiei psihanalizei, orice relaţie afectivă 
intimă, cu o durată mai mică sau mai mare, între 

1 Parerga und Paralipomena, partea a ll-a, XXXI. Gleich- 
msse und Parabeln. 

două persoane, — raporturi conjugale, prietenie, 
raporturi între părinţi şi copii' — conţin un depozit 
de sentimente ostile sau, cel puţin neprietenoase 
de care cineva nu se poate debarasa decât prin 
refulare. Situaţia se prezintă mai clară în cazul a 
doi asociaţi care îşi petrec timpul cerându-se. sau 
în situaţa unui subordonat bombănind fără încetare 
împotriva superiorului. Acelaşi lucru se petrece 
când oamenii se adună în aşa fel încât formează 
ansambluri mai vaste Ori de câte ori două familii 
se aliază prin căsătorie, fiecare dintre ele se 
consideră superioară celeilalte, ca fiind mai distinsă 
decât aceea; două vile vecine îşi fac una alteia o 
concurenţă geloasă; fiecare sătuc e plin de dispreţ 
faţă de cătunul vecin. Grupuri etnice aparţinând 
aceleiaşi rădăcini etnice se resping reciproc; ger¬ 
manul din sud nu-l suportă pe germanul din nord, 
englezul îl vorbeşte tot timpul de rău pe scoţian, 
spaniolul îl dispreţuieşte pe portughez. Aversiunea 
devine cu atât mai profundă, cu cât diferenţele sunt 
mai pronunţate: acest fapt explică aversiunea galilor 
faţă de germani, a arienilor faţă de semiţi, a albilor 
pentru oamenii de culoare. 

Când ostilitatea este îndreptată împotriva unor 
persoane iubite, spunem că e vorba de o am- 


1 Cu singura excepţie a raporturilor dintre mamă şi fiu, 
raporturi care, fiind bazate pe narcisism, nu sunt tulburate 
de o rivalitate ulterioară: aceste raporturi, dimpotrivă, ar fi 
întărite de o derivaţie către obiectul sexual. 

bivalenţâ afectivă şi căutam explicaţia, probabil prea 
raţională, a acestui fenomen in numeroasele 
pretexte ale conflictelor de interese care, in mod 
sigur, dau naştere relaţiilor foarte intime In sen¬ 
timentele de repulsie şi de aversiune pe care le 
încercăm faţă de străinii cu care intrăm in contact, 
putem vedea expresia unui egotism, a unui 
narcisism care caută să se afirme şi se comporta 
ca şi cum cea mai mică deviere a proprietăţilor şi 
particularităţilor sale individuale ar implica o critica 
a acestor proprietăţi şi particularităţi şi ca o invita ţie 
de a le modifica, de a le transforma. De ce tocmai 
aceste detalii ale diferenţierii formează obiectul unei 
asemenea mari sensibilităţi? Este ceea ce nc, 
ignorăm, dar ceea ce este sigur, e că această 
manieră de a se comporta a oamenilor relevă o 
promptitudine a urii, o agresivitate a cărei origine 
ne este necunoscută şi căreia putem să-i atribuim 
un caracter elementar’. 

Dar orice intoleranţă dispare, pe moment sau pe 
o durată mai lungă, în interiorul mulţimii. Atâta timp 
cât formaţiunea colectivă se menţine, indivizii se 
comportă ca şi cum ar fi croiţi după acelaşi tipar, 
suportă toate particularităţile vecinilor lor, se con- 

într-o lucrare recent publicată (1920), sub titlul. Jenseit 
des Luslpnnzips. am încercat să ataşez polaritatea dragos 
tei şi a urii unei opoziţii pe care am slabilit-o între instinctele 
vieţii şi instinctele morţii şi să indic în instinctele sexuale 
reprezentanţii cei mai puri ai primelor. 

siderâ egalii acestora şi nu încearcă faţă de ei nici 
cea mai mică aversiune Potrivit concepţiilor noastre 
teoretice, o astfel de restricţie a narcisismului nu 
poate fi decât rezultatul unui singur factor acela 
al ataşării libidmale de alte persoane. Egoismul 
nu-şi găseşte o limită decât jn dragostea altora, în 
dragostea faţă de obiecte in legătura cu aceasta, 
am fi întrebaţi dacă o simplă asociere de interese, 
fără intervenţia vreunui element llbidinal oarecare, 
nu e de natură a presupune toleranţa reciprocă şi 
respectul faţă de alţii. La această întrebare e uşor 
de răspuns că nu poate fi vorba in acest caz de 
o limitare permanentă a narcisismului, deoarece în 
asocierile de acest gen toleranţa nu durează mai 
mult timp decât avantajul imediat care apare din 
colaborarea cu ceilalţi. Valoarea practică a acestei 
chestiuni este de altfel mai mică decât am fi tentaţi 
să o credem, experienţa arătând că. chiar in 
cazurile de simplă colaborare, intre camarazi se 
stabilesc de regulă nişte relaţii libidinale, şi că 
aceste relaţii supravieţuiesc avantajelor pur practice 
pe care fiecare şi le extrage din această colaborare. 
In relaţiile sociale dintre oameni regăsim faptele pe 
care cercetarea psihanalitică a permis să fie 
observate pe parcursul dezvoltării libidoului in- 

A se vedea Zur Emtuhrung des Narzissmus, 1914 în 
.Sammlung Kleiner Schriflen zur Neurosenlehre Vierte 
Folge, 1918 

dividual Libidoul se corelează cu satisfacerea 
marilor nevoi vitale şi alege ca prime obiecte ale 
sale persoane a căror intervenţie contribuie la 
această satisfacere. Şi în dezvoltarea umanităţii ca 
şi în aceea a individului, dragostea este cea care 
se dovedeşte a fi principalul, dacă nu singurul 
factor de civilizaţie, determinând trecerea de la 
egoism la altruism. Şi acest lucru e adevărat atât 
în dragostea sexuală pentru femeie, cu toate 
necesităţile care decurg de aici de a proteţa ceea 
ce îi este drag, cât şi în cazul iubim desexualizate, 
homosexuale şi sublimate faţă de alţi oameni de 
acelaşi sex. 

Din această cauză, dacă observăm in mulţime 
limitări ale egoismului narcisist care nu se manifestă 
în afara acesteia, trebuie să vedem în astfel de 
fenomen proba irefutabilă că o formaţiune colectivă 
este caracterizată înainte de toate şi în mod esenţial 
prin stabilirea unor noi legături afective între 
membru acestei formaţiuni. 

întrebarea care se pune şi care se impune aici 
este aceea de a şti de ce gen sunt aceste noi 
relaţii afective. în teoria psihanalitică a nevrozelor, 
ne-am ocupat până-n prezent, într-un mod aproape 
exclusiv, de tendinţele erotice care, în fixaţia lor faţă 
de obiecte, urmăresc in plus nişte scopuri sexuale 
directe. Ne aflăm aici în prezenţa tendinţelor erotice 
care, fără a pierde nimic din energia lor, au deviat 
de la scopurile lor primitive. Or, chiar în cadrul 

fixaţiei sexuale obişnuite asupra obiectelor, am 
observat nişte fenomene care pot fi interpretate ca 
o deviaţie a instinctului de la scopul său sexual 
Am descris aceste fenomene ca tot atâtea studii 
ale stării amoroase şi am văzut că ele comportă 
o anume limitare a eului. Vom examina îndată, cu 
o atenţie particulară, aceste fenomene caracteristice 
ale dragostei, în speranţa, care mi se pare 
îndreptăţită, de a trage de aici nişte concluzii 
susceptibile de a fi aplicate în relaţiile afective dintre 
indivizii unei mulţimi, in plus, am vrea să ştim dacă 
modul de fixaţie asupra unui obiect, aşa cum am 
observat in viaţa sexuală, reprezintă singurul 
ataşament afectiv posibil faţă de o altă persoană 
sau dacă trebuie să ţinem cont şi de alte 
mecanisme de acest gen. Or, psihanaliza ne indică 
în mod precis existenţa acestor alte mecanisme 
acestea sunt identificările, procese încă insuficient 
cunoscute, dificil de descris şi a căror examinare 
ne va ţine departe, câtva timp, de principalul nostru 
subiect, adică de psihologia colectivă 

CAPITOLUL VII 

Identificarea 


P sihanaliza vede in „identificare'' prima 
manifestare a unui ataşament afectiv faţă de 
o altă persoană. Această identificare joacă 
un rol important în complexul lui Oedip, în primele 
faze ale formării sale. Băieţelul manifestă un mare 
interes pentru tatăl său: ar vrea să devină şi să fie 
ceea ce este acesta, să-l înlocuiască în toate 
privinţele. S-o spunem liniştiţi: el îşi face din tatăl 
său idealul. Această atitudine faţă de tată (sau faţă 
de oricare alt om, în general) nu are nimic pasiv, 
nici feminin: este esenţialmente masculină. Ea se 
împacă foarte bine cu complexul lui Oedip la a 
cărui pregătire contribuie. 

Simultan cu această identificare cu tatăl, sau 
puţin mai târziu, băieţelul începe să-şi îndrepte către 
mama sa dorinţele sale libidinale. El manifestă 
atunci două feluri de ataşament, diferite din punct 

de vedere psihologic: un ataşament faţă de mama 
sa considerată drept obiect pur sexual, şi o 
identificare cu tatăl, pe care îl consideră ca model 
de imitat. Aceste două sentimente rămân o vreme 
alăturate, fără a se influenţa unul pe celălalt, fără 
a se deranţa reciproc. Dar pe măsură ce viaţa 
psihică tinde să se unifice, aceste sentimente se 
apropie unul de celălalt, sfârşesc prin a se întâlni, 
şi din această întâlnire rezultă complexul lui Oedip 
normal. Copilul observă că tatăl îi barează drumul 
către mamă; identificarea sa cu tatăl capătă din 
această cauză o tentă ostilă şi sfârşeşte prin a se 
confunda cu dorinţa de a-şi înlocui tatăl, chiar 
alături de mama sa. Identificarea este de altfel 
ambivalenţă chiar de la început; ea poate fi 
orientată atât către expresia de tandreţe cât şi spre 
cea a dorinţei de suprimare. Această identificare 
care se comportă ca un produs al primei faze, faza 
orală a organizării libidoului, adică faza în timpul 
căreia se încorporează obiectul dorit şi apreciat 
mâncându-l, adică suprimându-l. Se ştie că un 
canibal rămâne in această fază: îşi mănâncă cu 
plăcere duşmanii şi nu-i mănâncă decât pe aceia 
pe care îi iubeşte 1 . 


1 A se vedea Freud: Orei Abhandlungen zur Sexual 
Theorie şt Abraham: Untersucbungen uber die trubesle 
prăgenitale Entwicklungsstufe der Libido în internat 
Zeitschir f. Psachoanal. IV, 1916, ca şi in Kiontsche 
Qeitrage zur Psychoanalyse, de acelaşi autor („Internat 
psychoanalyt. Bibliotik", Bd 10, 1921), 

Se pierde uşor din vedere soarta ulterioară a 
acestei identificări cu tatăl. Se poate întâmpla ca 
Oedipe-complexe să sufere o inversare; ca tatăl, 
în urma unui fel de efeminare, să devină obiectul 
ale cărui tendinţe sexuale îşi aşteaptă satisfacţia; 
în acest caz, identificarea cu tatăl constituie faza 
preliminară a obiectivării sexuale a acestuia. Se 
poate afirma acelaşi lucru, mutatis mutandis, 
despre fiică în atitudinea ei faţă de mamă 

E uşor de exprimat intr-o formulă această 
diferenţă între identificarea cu tatăl şi ataşamentul 
faţă de el ca obiect sexual: în primul caz, tatăl este 
ceea ce copilul ar vrea_ să fie; în al doilea caz, 
ceea ce ar vrea să aibă. în primul caz,este interesat 
subiectul eului, al doilea, obiectul său. De aceea, 
identificarea este posibilă înaintea oricărei alegeri a 
obiectului Mult mai dificil este a da cu aiutorul 
acestei diferenţe o descriere metapsihologică con¬ 
cretă. Tot ceea ce se constată, e faptul că eu/ 
caută să semene cu ceea ce el îşi propune ca 
model. 

într-un simptom nevrotic, identificarea se 
corelează unui ansamblu mai complex Fetiţa, de 
care ne vom ocupa acum, contractează acelaşi 
simptom morbid ca şi mama sa, de pildă o tuse 
penibilă. Aceasta se poate produce în mai multe 
feluri diferite: ori identificarea este aceeaşi precum 
cea care decurge din complexul Oedip, adică 
semnifică dorinţa ostilă de a lua locul mamei, în 




72 


SIGMUND FREUD 


care caz simptomul exprimă înclinaţia erotică faţă 
de tată; acest simptom realizează substituirea 
mamei sub influenţa sentimentului de culpabilitate. 
„Voiai să fii mama; acum eşti, cel puţin prin faptul 
câ încerci aceeaşi suferinţă ca ea'; iată mecanismul 
complet al formăm complexelor isterice. Sau, 
simptomul este acelaşi ca acela al persoanei iubite 
(în acest fel. în Bruchstuck emer Hysterie-Analyse, 
Dora imita tuşea tatălui său); prin urmare putem 
descrie situaţia, spunând câ identificarea a luat 
locul înclinaţiei erotice, încât aceasta s-a transfor¬ 
mat, prin regresiune, într-o identificare. Ştim deia 
că identificarea reprezintă forma cea mai primitivă 
a ataşamentului afectiv; in condiţiile care supra¬ 
veghează formarea simptomelor şi, ca urmare, ale 
refulării, tot sub influenţa mecanismelor inconştien¬ 
tului se întâmplă adesea ca alegerea obiectului 
libidinal să cedeze din nou locul identificării, deci 
ca eul să absoarbă, ca să zicem aşa. proprietăţile 
obiectului, E de notat câ, în aceste identificări, eul 
copiază când persoana care nu e iubită, când 
persoana iubită. Iar noi constatăm că în cele două 
cazuri identificarea nu este decât parţială, absolut 
limitată, că eul se mărgineşte a împrumuta obiec¬ 
tului numai una din trăsăturile sale. 

în al treilea caz, deosebit de frecvent şi de 
semnificativ, al formării simptomelor, identificarea se 
efectuează în afară şi independent de orice 
atitudine libidinală faţă de persoana copiată. Când 

o tânără elevă de pension primeşte de & cel pe 
care îl iubeşte în secret o scrisoare care ii trezeşte 
gelozia şi la care ea reacţionează printr-o criză de 
isterie, unele din prietenele sale, la curent cu faptul, 
vor suferi, să spunem aşa, contagiunea psihică şi, 
la rândul lor, vor avea o criză. Mecanismul la care 
asistăm aici este acela al identificării, făcut posibil 
prin aptitudinea subiectului de a se pune intr-o 
anume situaţie sau prin voinţa de a reuşi acest 
lucru. Şi celelalte pot avea o intrigă amoroasă 
secretă şi, sub influenţa sentimentului culpabilităţii 
lor, pot accepta suferinţa adusă de această 
greşeală. Dar ar fi inexact să se afirme că ele 
asimilează simptomul prieteniei lor prin simpatie. 
Dimpotrivă, simpatia dă numai naştere identificării, 
şi noi putem dovedi aceasta prin faptul că o infecţie 
sau o imitaţie de acest gen se produce şi in 
cazurile in care, intre două persoane date, există 
şi mai puţină simpatie decât intre nişte prietene de 
pension. Unul dintre euri a sesizat în celălalt o 
importantă analogie asupra unui anumit punct (în 
cazul nostru este vorba de un grad de sentimen¬ 
talism tot atât de pronunţat): se produce deodată 
o identificare cu acest punct şi, sub influenţa 
situaţiei patogene, această identificare ajunge la 
simptomul care s-a manifestat în cazul eului imitat. 
Identificarea prin simptom oferă astfel indicarea 
punctului de întâlnire al celor două euri, care punct 
de întâlnire, în fond, ar trebui să rămână refulat. 

Ceea ce am înţeles noi din aceste trei surse 
poate fi rezumat astfel: in primul rând, identificarea 
constituie forma cea mai primitivă de ataşare 
afectivă faţă de un obiect; in al doilea rând, ca 
urmare a unei transformări regresive, ea ocupă 
locul unui ataşament libidinal faţă de un obiect şi 
aceasta printr-un fel de introjecţie' a obiectului în 
eu; în al treilea rând, identificarea poate avea loc 
de fiecare dată când o persoană îşi descoperă o 
trăsătură comună cu o altă persoană, fără ca aceea 
să constituie pentru ea un obiect al dorinţelor 
libidinale. Cu cât trăsăturile comune sunt mai 
importante şi mai numeroase, cu atât mai mult 
identificarea va fi mai completă şi va corespunde 
astfel cu începutul unei noi ataşări. 

întrevedem deja faptul că ataşamentul reciproc 
care există între indivizii alcătuind o mulţime trebuie 
să rezulte dintr-o identificare asemănătoare, bazată 
pe o comuniune afectivă; şi putem presupune că 
această comuniune afectivă este constituită prin 
natura legăturii care ataşează pe fiecare individ de 
şef. în plus, ne dăm seama că suntem departe de 
a fi epuizat problema identificării, că ne găsim în 
prezenţa procesului cunoscut în psihologie sub 
numele de Einfuhlung (asimilarea sentimentelor 
altuia) şi care joacă un foarte mare rol. mulţumită 


1 Proces prin care subiectul integrează în eul său tot 
ceea ce îl satisface din lumea exterioară, (n trad.} 

posibilităţilor pe care ni le deschide de a pătrunde 
in sufletul persoanelor străine de eul nostru. Voind 
totuşi să ne mărginim la efectele afective imediate 
ale identificării, vom lăsa la o parte importanţa pe 
care acest proces ii prezintă pentru viaţa noastră 
intelectuală. 

Cercetarea psihanalitică, care, uneori, s-a ocupat 
şi de probleme mai dificile referitoare la psihoze, 
a putut constata existenţa identificării în unele cazuri 
a căror interpretare era departe de a fi uşoară. Voi 
cita în amănunt, în vederea unor interpretări 
ulterioare, două din aceste cazuri. 

Geneza homosexualităţii masculine este, cel mai 
adesea, următoarea tânărul a rămas multă vreme 
şi foarte strâns ataşat de mama sa, în sensul 
complexului lui Oedip. Odată atinsă pubertatea, 
soseşte momentul când tânărul trebuie să-şi 
schimbe mama contra altui obiect sexual. Se 
produce atunci o schimbare subită de orientare: in 
loc să renunţe la mama sa, el se identifică cu 
aceasta, se transformă în ea şi caută din nou 
obiecte susceptibile de a înlocui propriul său eu 
pe care să le poată iubi şi proteja precum el însuşi 
a fost iubit şi protejat de mama sa. lată un proces 
din care se poate constata realitatea ori de câte 
ori voim şi care este, fireşte, total independent de 
ipoteza care s-ar putea formula în legătură cu 
raţiunile şi motivele acestei bruşte transformări. 
Ceea ce frapează în această identificare, este 

amploarea sa: sub un raport dintre cele mai 
importante, îndeosebi din punctul de vedere al 
caracterului sexual, individul suferă o transformare 
după modelul persoanei care i-a servit până acum 
drept obiect libidinal. insuşi acest obiect este in 
acest moment abandonat, ori total, ori numai in 
sensul in care rămâne conservat in inconştient, insă 
acesta reprezintă de altfel un punct care nu intră 
in discuţia noastră. Înlocuirea, prin identificarea cu 
acesta, a obiectului abandonat şi pierdut, introjecţia 
obiectului în eu: toate aceste fapte nu mai constituie 
noutăţi pentru noi. în anumite ocazii, acest proces 
poate fi observat direct la copil. în Internationale 
Zeitschrift fur Psychoanahse a apărut recent obser¬ 
vaţia asupra unui copil care, suferind in urma 
pierderii unei pisici, a declarat brusc că el era chiar 
acea pisică, a început să meargă în patru labe, 
n-a mai voit să mănânce la masă. etc. 1 . 

Un alt exemplu de introjecţie a obiectului ne a 
fost oferită de analiza melancoliei, afecţiune deter¬ 
minată cel mai adesea de pierderea reală sau 
afectivă a obiectului iubit. Ceea ce caracterizează 
îndeosebi acest caz, este cruda auto-umilire a 
eului: bolnavul se autoîmpovăreazâ de critici 
nemiloase şi de cele mai usturătoare reproşuri. 
Analiza a arătat că aceste reproşuri şi critici se 


Markuszewtcz: Beitrag zum auhstischen Denken bei 
Kindern, „internat. Zeitsch. f. Psychoan." VI, 1920. 

adresează propriu-zis obiectului şi exprimă 
răzbunarea exercitată de eu asupra acestui obiect. 
Umbra obiectului s-a proiectat asupra eului, aşa 
cum am spus Introjecţia obiectului se prezintă aici 
cu o claritate remarcabilă 

Dar aceste melancolii ne relevă in plus şi alte 
detalii care pot prezenta importanţă pentru con¬ 
sideraţiile noastre ulterioare El ne indică un eu 
divizat, împărţit in două părţi, una înverşunată 
împotriva alteia. Această primă parte este cea care 
a fost transformată prin introjecţie, cea care 
înglobează obiectul pierdut. Dar partea care se 
arată atât de crudă faţă de vecina sa nu mai este 
o necunoscută pentru noi. Ea reprezintă „vocea 
constituţiei". instanţa critică a eului; chiar în condiţii 
normale, acesta nu se arată niciodată atât de 
nemiloasă şi de nedreaptă Deja în cele afirmate 
până acum (în legătură cu narcisismul, tristeţea şi 
melancolia) am fost obligaţi să admitem formarea, 
chiar în interiorul eului, unei asemenea instanţe, 
susceptibilă de a se scinda de celălalt eu şi de a 
intra în conflict cu acesta. Noi l-am numit ideal al 
eului şi i-am atribuit funcţiunea de observare a 
sinelui, conştiinţa morală, cenzura viselor şi rolul 
ideal al eului este moştenitorul narcisismului, in 
care eul infantil îşi este suficient sieşi. Puţin câte 
puţin, el împrumută influenţelor mediului toate 
exigenţele pe care mediul le pretinde eului, exi- 
9 e nţe pe care eul nu este totdeauna capabil să le 

satisfacă, pentru ca, in cazurile când omul se crede 
îndreptăţit a fi nemulţumit de el însuşi, acesta să 
nu-şi mai poată găsi satisfacţia în eul ideal care 
s-a scindat brusc de celălalt eu. Am stabilit, pe 
deasupra, că in delirul auto-observărn e posibil a 
remarca pe viu descompunerea acestei instanţe şi 
a-i căuta originile în exercitarea autorităţii, înainte 
de toate a celei părinteşti 1 . Dar nu am uitat să 
adăugăm că distanţa care separă acest eu ideal 
de eul real variază de la un individ la altul, şi că 
la multe persoane această diferenţiere din interiorul 
eului n-a depăşit nivelul la care este reprezentată 
când e vorba de un copil. 

însă, înainte de a putea utiliza toate aceste 
materiale pentru explicarea organizării libidinale a 
unei mulţimi, trebuie să examinăm alte câteva 
raporturi reciproce între obiect şi eu 2 . 


1 Zur Etnfuhfung des Narzissmus 

- Ştiam prea bine că, prin intermediul acestor exemple 
împrumutate din domeniul patologiei, n-am epuizat natura 
fenomenului identificării şi că am lăsat intactă o pane a 
enigmei pe care o prezintă formaţiunile colective Pentru a 
epuiza subiectul, ar trebui să ne dedicăm unei analize 
psihologice mult mai profunde şi comprehensive. Pornind 
de la fenomenul identificăm şi urmând o anume direcţie, 
se ajunge, trecând prin imitaţie, la Einfuhlung, adică la 
înţelegerea mecanismului care permite în general să se 
adopte o atitudine determinată faţă de o altă viaţă psihică 
Chiar în manifestările unei identificări deja realizate, multe 
puncte rămân încă de elucidat. Identificarea are, printre 
altele, tendinţa de a se opune agresiunii împotriva 

persoanei cu care subiectul se identifică, de a o proteja, 
de a-i veni în ajutor Studierea acestor identificări, aşa cum 
se prezintă ele, de pildă pe baza comunităţii formate de 
un clan. i-a revelat lui Robertson Smith rezultatul 
surprinzător că acestea se intermediază pe recunoaşterea 
unei substanţe comune (Kmship and Marnage — înrudire 
şi Căsătorie , 1885) şi pot. prin urmare, să fie create prin 
participarea la o masă comună. Acestă particularitate 
permite relaţionarea identificărilor de acest gen cu istoria 
primitivă a familiei umane, aşa cum am schiţat-o eu în 
cartea mea Totem şi Tabu 

CAPITOLUL VIII 


Starea de dragoste şi hipnoza 


u toate capriciile sale, limbajul curent rămâne 
II fidel unei realităţi oarecare Din acest motiv, 
el desemnează sub numele de „dragoste" 
relaţii afective foarte variate, pe care noi le reunim 
teoretic sub aceeaşi denominaţie, fără a indica 
totuşi dacă prin acest cuvânt trebuie să înţelegem 
dragostea adevărată, propriu-zisă, admiţând astfel 
implicit posibilitatea unei ierarhii in sânul 
fenomenului iubirii. Nu ne va fi greu să dovedim 
existenţa unei astfel de ierarhii prin fapte extrase 
din observaţie. 

într-un anume număr de cazuri, dragostea nu 
este altceva decât o ataşare libidinalâ de un obiect, 
in scopul satisfacerii sexuale directe, ataşament 
care încetează de îndată ce această satisfacere 
este realizată: aceasta este dragostea comună. 




82 


SIGMUND FREUD 


senzuală Cunoaştem, totuşi, faptul ca situaţia 
libidinalâ nu prezintă totdeauna această simplitate 
Certitudinea că nevoia abia satisfăcută n-ar întârzia 
să se trezească, trebuie să fi oferit principalul motiv 
al ataşăm permanente faţă de obiectul sexual, al 
persistenţei „dragostei” pentru acel obiect, chiar in 
momentele când nu există nevoia sexuală. 

Din dezvoltarea atât de remarcabilă a vieţii 
amoroase a omului decurge şi o altă consecinţă, 
în timpul primei faze a vieţii, fază care se termină 
in general în jurul vârstei de cinci am, copilul 
găseşte într-unul din părinţii lui întâiul său obiect 
destinat dragostei, asupra căruia îşi concentrează 
toate tendinţele sexuale care cer satisfacţie 
Re'ularea care se produce la sfârşitul acestei faze 
impune renunţarea la majoritatea acestor scopuri 
sexuale infantile şi antrenează o profundă 
modificare a atitudinii faţă de părinţi. Copilul rămâne 
foarte ataşat de părinţii săi, dar tendinţele sale 
primitive sunt îngrădite în scopul lor. Sentimentele 
pe care le va încerca de-acum încolo pentru 
persoanele iubite sunt calificate drept „tandre”. Se 
ştie că tendinţele ..senzuale” anterioare persistă în 
inconştient cu mai multă sau mai puţină intensitate, 
şi că, prin urmare, curentul primitiv continuă să 
curgă într-un anume sens 1 

Odată cu pubertatea, apar noi tendinţe, foarte 
intense, cu scopuri sexuale directe în unele cazuri 

A se vedea Sexualtheorie 

defavorabile, aceste tendiţe rămân, ca tendinţe 
senzuale, separate de curentul continuu al sen¬ 
timentelor „tandre". Se obţine atunci imaginea sub 
forma căreia cele două aspecte au fost cu plăcere 
indealizate de anumite curente literare Omul 
nutreşte un cult himeric faţă de femeile pentru care 
e plin de respect, dar care nu-i inspiră nici un 
sentiment de dragoste, şi nu se excită decât în 
prezenta altor femei pe care nu le „iubeşte', pe 
care le stimează puţin, atunci când nu le dis¬ 
preţuieşte. Foarte adesea, adolescentul reuşeşte 
într-o oarecare măsură să realizeze sinteza iubim 
platonice, spirituale, şi a iubim sexuale, terestre, in 
care caz atitudinea sa faţă de obiectul sexual este 
caracterizată prin acţiunea simultană a tendinţelor 
libere şi a tendinţelor îngrădite. După o anume 
parte din viaţa sexuală a omului care revine unuia 
sau altuia dintre aspecte, se poate măsura gradul 
de iubire adevărată, in opoziţie cu dorinţa pur 
sexuală 

Chiar în cadrul acestei „iubiri veritabile''' noi am 
fost încă de la început frapaţi de faptul că obiectul 
iubit se sustrage criticii într-o oarecare măsură in 
aşa fel încât toate calităţile sale sunt apreciate mai 
mult decât acelea ale persoanei care nu e iubită, 
sau mai mult decât reprezenta ea in realitate, când 


■ Ueber die allgemeine Ermedngung des Liebesiebens. 
in Sammlung. 4 Folge, 1918 

persoana în cauza nu era încă iubită- Când 
tendinţele senzuale sunt mai mult sau mai puţin 
eficient refulate sau reprimate, se observă cum se 
naşte iluzia că obiectul este iubit in acelaşi timp şi 
senzual, din cauza calităţilor sale psihice, in timp 
ce, dimpotrivă, el îşi procură cel mai adesea sub 
influenţa plăcerii senzuale ceea ce i-au atribuit 
aceste calităţi psihice 

Ceea ce denaturează în acest caz |udecata, este 
idealizarea. însă orientarea noastră este facilitată 
prin acest fapt' vedem limpede că obiectul este 
tratat la fel ca propriul eu al subiectului şi că, in 
starea de dragoste, o anumită parte a libidoului 
naicisist se află transferată în obiect în anumite 
forme de alegere amoroasă devine chiar evident 
că obiectul serveşte la înlocuirea unui ideal pe care 
eul al dori să-l incarneze în propria sa persoană, 
fără însă a reuşi să realizeze acest lucru. Obiectul 
este iubit pentru perfecţiunile care s-ar don atribuite 
propriului său eu, iar prin acest subterfugiu se 
caută satisfacerea propriului său narcisism 

Pe măsură ce se accentuează şi exagerarea 
valoni care se atribuie obiectului şi stării de 
dragoste, interpretarea tabloului de care vorbeam 
devine mai uşoară. Tendinţele îndreptate către 
satisfacerea sexuală directă pot suferi o represiune 
completă, aşa cum se întâmplă adesea in dragos¬ 
tea poetică a adolescentului; eul devine din ce în 
ce mai puţin exigent, din ce in ce mai modest, în 




Psihologia colectivă şi analiza eului 


85 


timp ce obiectul din ce în ce mai măreţ şi mai 
preţios, atrage asupra lui toată dragostea pe care 
eul o poate încerca faţă de sine însuşi, ceea ce 
poate avea drept consecinţă firească sacrificiului 
complet al eu/u/._ Obiectul absoarbe, devoră, ca să 
zicem aşa, eul. In orice stare de dragoste, există 
o tendinţă spre umilire, spre limitarea narcisismului, 
către anularea propriei personalităţi în faţa per¬ 
soanei iubite; în cazuri extreme, aceste trăsături 
exagerate şi după dispariţia exigenţelor senzuale 
dominând în exclusivitate scena 

Acest lucru se observă îndeosebi în dragostea 
nefericită, fără speranţă, deoarece in dragostea 
împărtăşită, fiecare satisfacţie sexuală este urmată 
de o diminuare a gradului de idealizare care se 
acorda obiectului. Simultan cu acest „abandon 1 al 
eului în faţa obiectului, care nu se distinge cu nimic 
de abandonul sublim faţă de o idee abstractă, 
încetează funcţiunile cuvenite faţă de ceea ce eul 
considera drept ideal, prin care aceasta ar vrea 
să-şi dizolve personalitatea. Spiritul critic încetează: 
tot ceea ce face şi pretinde obiectul, este bun şi 
ireproşabil. Vocea conştiinţei încetează de a mai 
interveni, ori de câte ori se iveşte ceva care ar 
putea fi în favoarea obiectului; în orbirea din 
dragoste devii criminal fără remuşcări. întreaga 
situaţie poate fi rezumată în această formulă: 
obiectul a înlocuit ceea ce era ideal pentru eu. 

în ce priveşte diferenţa între identificare şi starea 
de dragoste în manifestările sale cele mai elevate. 

cunoscute sub denumirile de fascinaţie, amplificare 
amoroasă — aceasta este foarte uşor de descris, 
in primul caz, eul se îmbogăţeşte prin calităţile 
obiectului, asimilându-se cu acesta, pentru a ne 
servi de expresia domnului Ferenczi, prin mtrojecţie; 
in al doilea caz. eul este sărăcit, dăruindu-se in 
întregime obiectului, estompându-se ca per¬ 
sonalitate în faţa acestuia. Se constată, cu toate 
acestea, privind mai îndeaproape situaţia, că 
această descriere dă naştere unor opoziţii care, în 
realitate, nu există. Din punct de vedere economic, 
nu-i vorba de o îmbogăţire propriu-zisă, nici de o 
sărăcire, deoarece chiar starea de dragoste ex¬ 
tremă poate fi concepută ca o introjecţie a 
obiectului în eu. Distincţia următoare poate că va 
conduce la observarea unor puncte mai importante: 
în cazul identificării, obiectul se volatilizează şi 
dispare, pentru a reapare în eu, care suferă o 
transformare parţială, după modelul obiectului 
dispărut: în celălalt caz, obiectul există încă, dar va 
fi înzestrat cu toate calităţile, şi în detrimentul 
acestuia. Dar această distincţie, la rândul său, ridică 
o obiecţie. E foarte sigur faptul că identificarea 
presupune o negare a calităţilor obiectului? Nu 
poate exista identificare fără dispariţia obiecţului? 
Dar, înainte de a ne angaja în discutarea acestor 
aride întrebări, deja bănuim vag că natura situaţiei 
presupune o alternativă, potrivit faptului ca obiectul 
este plasat în locul eului sau a ceea ce constituie 
idealul eului. 

De !a starea de dragoste la hipnoză nu e prea 
mult. Punctele de intersectare dintre cele două sunt 
evidente. Subiectul dă dovadă faţă de hipnotizator, 
de unde şi umilinţa in supunere, de acelaşi 
abandon, de aceeaşi absenţă a spiritului critic, ca 
faţă de persoana iubită. Se constată aceeaşi 
renunţare la iniţiativa personală, nu există nici o 
îndoială ca hipnotizatorul a luat locul idealului eului. 
Totuşi. în hipnoză toate aceste particularităţi apar 
reliefate cu mai multă claritate, astfel încât ar părea 
mai indicat să se explice starea de dragoste prin 
hipnoză, decât să se urmeze calea inversă. 
Hipnotizatorul reprezintă pentru hipnotizat singurul 
obiect demn de atenţie; restul nu mai contează. 
Faptul că eul simte ca intr-un vis tot ceea ce 
doreşte şi cere hipnotizatorul, ne aduce aminte că 
am omis să menţionăm, printre funcţiunile datorate 
idealului eului, exerciţiului probei realităţii'. Nu-i de 
mirare dacă eul consideră o percepţie ca reală, 
atunci când instanţa psihică, însărcinată cu 
supunerea evenimentelor la proba realităţii, se 
pronunţa pentru realitatea acestei percepţii. 
Absenţa completă a tendinţelor cu scopuri sexuale 
libere contribuie la asigurarea extremei purităţi a 
fenomenelor. Raportul hipnotic constă într-un aban- 


1 A se vedea Metapsychoiogische Erganzung zum 
Traumiehre, in Sammlung Kleiner Schnften zur Neurosen- 
lehre, Vierte Folge, 1918. 

don amoros total, cu excluderea oricărei satisfacţii 
sexuale, in timp ce in starea de dragoste această 
satisfacţie nu este refulată decât momentan şi stă 
tot timpul intr-un arierplan, ca un posibil scop 

Dar putem spune, pe de altă parte, că raportul 
hipnotic reprezintă, dacă ne este permis sa folosim 
această expresie, o formaţiune colectivă în doi. 
Hipnoza nu se potriveşte comparaţiei cu 
formaţiunea colectivă, deoarece este mai degrabă 
identică cu aceasta. Din structura complicată a unei 
mulţimi, hipnoza prezintă în stare izolată doar un 
singur element: atitudinea individului, făcând parte 
din mulţime, faţă de conducător Prin această 
limitare, hipnoza se deosebeşte de formaţiunea 
colectivă, tot aşa cum se deosebeşte de starea de 
dragoste prin absenţa tendinţelor sexuale directe. 
Ea ocupă astfel un loc intermediar între formaţiunea 
colectivă şi starea de dragoste. 

E interesant de notat că tocmai tendinţele 
sexuale deviate de la scopul lor sunt acelea care 
creează între oameni legăturile cele mai durabile. 
Acest fapt se explică uşor prin aceea că aceste 
tendinţe nu sunt capabile de a primi o satisfacţie 
completă, în timp ce tendinţele sexuale libere suferă 
o diminuare extraordinară, o scădere de nivel, ori 
de câte ori scopul sexual este atins. Dragostea 
senzuală are soarta de a se stinge, odată 
satisfăcută; pentru a putea dura, trebuie asociată 
încă de la început cu elemente de tandreţe pură, 

deviate de la scopul sexual sau trebuie să sufere 
la un moment dat o transpunere de acest gen. 

Hipnoza ne-ar releva uşor enigma constituţiei 
libidmale a unei mulţimi, dacă ea însăşi n-ar 
prezenta nişte trăsături care, ca şi starea de 
dragoste lipsită de tendinţe sexuale directe, scapă 
oricărei explicaţii raţionale. Sub multe raporturi, 
hipnoza este încă greu de înţeles, prezentând un 
caracter mistic. Una din particularităţile sale constă 
intr-un fel de paralizie a voinţei şi a mişcărilor, 
paralizie rezultând din influenţa exercitată de o 
persoană foarte puternică asupra unui subiect 
neputincios, lipsit, de apărare, şi această par¬ 
ticularitate ne sugerează hipnoza provocată 
animalelor prin teroare. Maniera în care este 
provocată hipnoza, raporturile ei cu somnul sunt 
încă departe de a fi elucidate; iar selectarea 
enigmatică a persoanelor capabile de a o provoca, 
în timp ce ea se arată a fi refractară la acţiunea 
altora, ne permite să presupunem că în hipnoza 
se realizează o condiţie încă necunoscută, esenţială 
faţă de puritatea atitudinilor libidinale. Alt fapt demn 
de remarcat: în ciuda totalei maleabilitâţi sugestive 
a persoanei hipnotizate, conştiinţa morală a aces¬ 
teia se poate arăta foarte rezistentă. Poate că acest 
lucru se întâmplă deoarece, în hipnoză, aşa cum 
e practicată aceasta în mod obişnuit, subiectul 
continuă să-şi dea seama că nu e vorba decât de 

un joc, de o reproducere inexactă a unei alte situaţii 
de o importanţă vitală mult mai mare. 



Consideraţiile anterioare ne permit totuşi să 
stabilim formula constituţiei libidmale a unei mulţimi, 
cel puţin aşa cum am avut-o in vedere până in 
prezent, adică a unei mulţimi având un conducător 
şi care încă n-a dobândit, în urma unei organizări 
prea perfecte, proprietăţile unui individ. Ţinând cont 
de toate acestea, o mulţime primară se prezintă 
ca o adunare de indivizi având toţi înlocuit idealul 
eului prin acelaşi obiect, ceea ce a avut drept 
consecinţă identificarea eului acestora. Reprezen¬ 
tarea grafică a acestei formule a fost întruchipată 
de desenul anterior. 

CAPITOLUL IX 


Instinctul gregar 


ii luzia noastră de a fi rezolvat prin această 
II formulă enigma mulţimii va fi de scurtă 
durată. Vom fi repede readuşi la realitatea 
neliniştitoare a faptului că ne-am mulţumit să 
raportăm enigma mulţimii la enigma hipnozei care, 
la rândul său, prezintă încă atâtea obscurităţi. Şi 
iată ivindu-se o altă obiecţie care ne arată calea 
de urmat în continuare. 

Trebuie să spunem că numeroasele legături 
afective care caracterizează mulţimea sunt sufi¬ 
ciente, desigur, pentru a explica lipsa de indepen¬ 
denţă şi de iniţiativă la individ, identitatea reacţiilor 
sale cu cele ale tuturor celorlalţi indivizi care 
compun o mulţime, coborârea sa la rangul unei 
unităţi mulţimii. însă mulţimea, considerată în 
ansamblul său. prezintă şi alte caractere: scăderea 
activităţii intelectuale, gradul exagerat al afectivităţii, 

incapacitatea de a se tempera şi de a se reţine, 
tendinţa de a depăşi, in manifestările afective, toate 
limitele şi de a da frâu liber acestor manifestări, 
lâsându-le să acţioneze toate aceste trăsături şi 
altele analoage, cărora domnul Le Bon le-a dat o 
descriere atât de impresionantă, reprezintă, fără 
îndoială, o regresiune a activităţii psihice spre o 
fază anterioară de care nu ne mirăm găsind-o la 
copii şi la sălbatic O regresiune asemănătoare 
caracterizează îndeosebi mulţimile obişnuite, in timp 
ce in cadrul mulţimilor prezentând un grad de 
organizare pronunţat, caracteristicile regresive, 
după câte ştim noi, sunt considerabil atenuate. 

Ne-am găsi astfel în prezenţa unei stări de fapt 
in care sentimentul individual şi actul intelectual 
personal sunt prea slabe pentru a se afirma 
independent, fără sprijinul manifestărilor afective şi 
intelectuale ale celorlalţi indivizi. în legătură cu 
aceasta să ne amintim cât de numeroase sunt 
fenomenele de dependenţă în societatea umană 
normală, cât de puţină originalitate şi de curaj 
personal găsim aici, până în ce punct individual 
este dominat de influenţele unui suflet colectiv, 
precum particularităţile rasiale, prejudecăţile de 
clasă, opinia publică, etc. Enigma influenţei suges¬ 
tive devine şi mai de nepătruns, dacă admitem că 
aceasta se exercită nu numai dinspre conducător 
către conduşi, ci şi de la individ la individ, şi ne 
putem reproşa de a nu fi luat în consideraţie 

raporturile cu conducătorul şi de a fi neglijat celălalt 
factor, acela al sugestiei reciproce. 

Făcând astfel apel la modestie, vom fi dispuşi 
să ascultăm o altă voce care ne promite o 
explicaţie bazată pe nişte principii mai simple. Am 
împrumutat această explicaţie din inteligenta carte 
a domnului W. Trotter despre instinctul gregar, 
regretând numai că autorul n-a reuşit să se 
sustragă antipatiilor dezlănţuite de ultimul mare 
război' 

Domnul Trotter deduce fenomenele psihice 
proprii mulţimii dintr-un instinct gregar (greganous- 
ness), instinct înnăscut al omului ca şi al altor specii 
animale Din punct de vedere biologic, această 
gregaritate nu este decât o expresie şi o consecinţă 
a pluri-celularităţn, iar din punctul de vedere al 
teoriei libidoului ar fi o nouă manifestare a tendinţei 
libidmale pe care o prezintă fiinţele vn având 
aceeaşi constituţie capabilă de a forma unităţi din 
ce în ce mai largi 2 Individul se simte „incomplet”, 
când este singur. Deja angoasa copilului mic 
reprezintă o manifestare a acestui instinct gregar 
Opoziţia faţă de turmă echivalează cu despărţirea 
de aceasta şi, din acest motiv, este evitată cu 
teamă. Dar turma respinge tot ce este nou, 


• Instmcts of the Herd in Peace and \Nar, Londra 1916 
Este vorba de primul război mondial (nr.) 

A se vedea lucrarea mea Jeneits des Lust Prmzips. 
Beihelt li zur Internat Zeitsahr f Psychoanal ". VI. 1920 

neobişnuit. Instinctul gregar reprezintă un instinct 
primar care nu se poate descompune (which 
cannot be split up) 

După domnul Trotter, instinctele primare ar fi 
următoarele: instinctul de conservare, de nutriţie, 
instinctul sexual şi instinctul gregar. Acesta ultimul 
se poate afla adesea in opoziţie cu celelalte 
Sentimentele de culpabilitate şi conştiinţa datoriei 
ar fi cele două proprietăţi caracteristice ale unui 
animal gregar Chiar din instinctul gregar, domnul 
Trotter face să derive forţele de represiune a căror 
existenţă în individ a descoperit o psihanaliză şi, 
prin urmare, şi rezistenţele pe care le întâmpină 
medicul pe parcursul tratamentului psihanalitic. 
Limbajul îşi datorează importanţa sa în faptul că 
face posibilă înţelegerea reciprocă în interiorul 
turmei, el fund acela pe care se bazează în mare 
parte identificarea indivizilor aparţinând acestei 
formaţiuni primare. 

La fel cum domnul Le Bon a insistat în mod 
deosebit asupra formaţiunilor colective pasagere, 
iar domnul Mc Dougall asupra asocierilor stabile, 
domnul Trotter îşi concentrează interesul asupra 
asocierilor celor mai generale pe care le alcătuieşte 
omul, acel Eon politikon ', şi cărora autorul încearcă 
să le stabilească bazele psihologice Observaţia sa, 
potrivit căreia Boris Sidis deduce instinctul gregar 


fiinţă politică, gr (n tr) 

din sugestibilitate, este, din fericire pentru el, 
superfluă, această observaţie constă în explicaţia 
bazată pe un model necunoscut, insuficient, iar 
inversarea acestei propoziţii, anume că suges- 
tibilitatea este mai degrabă un produs al instinctului 
gregar, mie personal mi s-ar părea mult mai 
firească, 

însă şi din mai multe motive decât faţă de alte 
concepţii, celei a lui Trotter i se poate obiecta că 
nu ţine cont suficient de rolul conducătorului in 
cadrul mulţimii, in timp ce, in ceea ce ne priveşte, 
suntem înclinaţi să credem că este imposibil să 
înţelegem natura mulţimii, dacă se face abstracţie 
de persoana conducătorului în general, instinctul 
gregar nu admite prezenţa conducătorului, care nu 
poate apărea în mulţime decât din întâmplare şi, 
in plus, nu se observă cum poate genera acest 
instinct nevoia de un dumnezeu: lipseşte un păstor 
pentru turmă. Concepţia domnului Trotter poate fi 
respinsă şi cu ajutorul argumentelor psihologice, 
arătând, cu o oarecare probabilitate, că instinctul 
gregar nu este ceva care nu se poate descom¬ 
pune, că acesta nu este primar din acelaşi motiv 
şi în acelaşi sens precum instinctul de conservare 
şi instinctul sexual 

Fireşte că e mai uşor să urmăm ontogeneza 
instinctului gregar Frica pe care copilul o încearcă 
atunci când rămâne singur, şi pe care domnul 
Trotter o considera deja ca o manifestare a 

instinctului gregar, se laşa interpretata in alt tel, cu 
mai multa verosimilitate Ea este expresia unei 
dorinţe nesatisfăcute avana ca obiect mama, mai 
târziu şi alte persoane familiare dorinţa a cărei 
cauza şi natura nu este .nteieasa de copil, şi pe 
care acesta nu se oricepe decât sa o transforme 
in angoasă' Departe de a fi temperata de apariţia 
unui om oarecare al turmei , dimpotrivă, angoasa 
copilului este provocata de vederea unui „străin 
Mai mult. copilul rămâne mult timp lipsit de 
instinctul gregar sau de sentimentul colectiv Acest 
instinct şi acest sentiment nu se formează decât 
treptat in „nursery ca efect al relaţiilor dintre 
părinţi şi cop» şi ca reacţie la sentimentul de gelozie 
cu care copilul mai mare începe prin a accepta 
intruziunea copilului mai mic. Primul dintre aceştia 
l-ar înlătura cu plăcere pe ultimul, în scopul de a-l 
separa de părinţi si oe a-l deposeda de toate 
drepturile sale; dar, având in vedere existenţa unei 
iubiri egale pe care o manifestă părinţii faţă de toţi 
copiii familiei şi data fund imposibilitatea de a 
menţine la nesfârşit această atitudine ostilă fără a 
prejudicia chiar pe aceia care au început prin a o 
adopta, între toţi copiii începe să se producă o 
identificare, formându-se un sentiment a comunităţii, 
sentiment care se va dezvolta mai târziu în cadrul 


A se vedea I niroauceie ii i psihanaliză 
Camera copilului. engi 

şcolii. Prima cerinţă care dă naştere acestei reacţii 
este cea de dreptate, de comportare egală faţă de 
toţi. Se cunoaşte cu câtă forţă şi cu câtă solidaritate 
se manifestă această revendicare in şcoală. Pentru 
că nu poţi fi tu insuţi preferatul şi privilegiatul, 
trebuie ca toţi să stea sub acelaşi semn. ca nimeni 
să nu se bucure de favoruri speciale şi de privilegii 
particulare. S ar putea considera drept neverosimilă 
această transformare a geloziei intr-un sentiment 
de solidaritate, la copiii adunaţi în aceeaşi cameră 
şi aşezaţi în băncile aceleiaşi şcoli, dacă un proces 
similar nu s-ar observa mai târziu şi în alte 
circumstanţe. Gândiţi-vă la o mulţime de tinere 
femei sau fete romantice, îndrăgostite de un 
cântăreţ sau de un pianist la modă, adunându se 
în jurul acestuia, îndată ce s-a terminat concertul. 
Fără îndoială, fiecare are motive de a fi geloasă 
pe celelalte, însă, dat fiind numărul lor şi im¬ 
posibilitatea ca fiecare sâ-l acapareze pentru sine 
ca obiect al iubirii comune, toate femeile renunţă 
şi, în loc să se tragă reciproc de păr, acţionează 
ca o gloată solidară, adresează idolului omagiile 
unanime şi sunt fericite să-şi împartă o şuviţă din 
oărul acestuia. La început rivale, ele au reuşit 
inalmente să se identifice una cu cealaltă, com- 
jmcând prin aceeaşi dragoste faţă de acelaşi 
obiect. Când o atare situaţie patetică este suscep- 
ibilă de a se termina în mai multe feluri (şi acesta 
este cazul celor mai multe dintre situaţii), soluţia 

care apare cel mai adesea e aceea care implică 
posibilitatea unei anumite satisfacţii, in timp ce 
multe altele, care ar părea totuşi mai fireşti, nu sunt 
adoptate, pentru că. in condiţiile oferite de realitate, 
acestea sunt incompatibile cu realizarea scopului 

Toate celelalte manifestări a căror eficacitate in 
viaţa socială, ca de pildă spiritul comun, spiritul de 
grup, etc., a fost constatată ulterior, decurg, ele 
insele, în mod incontestabil din gelozie Nimeni nu 
trebuie să se distingă de ceilalţi, toţi trebuie să facă 
şi să aibă acelaşi lucru Dreptatea socială înseamnă 
să-ţi refuzi multe lucruri, pentru ca ceilalţi, la rândul 
lor, să renunţe la aceleaşi lucruri sau, situaţie 
identică, să nu le poată reclama. Tocmai această 
revendicare a egalităţii reprezintă rădăcina 
conştiinţei sociale şi a sentimentului datoriei Tot ea 
e aceea pe care o regăsim, intr-un mod cu totul 
neaşteptat, la baza a ceea ce psihanaliza ne-a 
revelat ca fiind „angoasa de contaminare a 
sifiliticilor, angoasă care corespunde luptei pe care 
sunt obligaţi s-o susţină aceşti nefericiţi împotriva 
dorinţei incoştiente de a transmite boala lor 
celorlalţi pentru ce să rămână numai ei cei cărora 
li se refuză atâtea lucruri, în timp ce alţii trăiesc 
bine şi sunt liberi de a participa la toate bucuriile 
vieţii? 

Frumoasă anecdotă despre judecata lui Solomon 
are şi ea aceeaşi semnificaţie, deoarece copilul 
uneia dintre femei a murit, nu trebuie ca cealaltă 

să aibă un copil viu Această dorinţă i-a fost de 
aiuns regelui pentru a recunoaşte femeia al cărei 
copil murise. 

Sentimentul social se bazează astfel pe transfor¬ 
marea unui sentiment primitiv ostil intr-un ataşament 
pozitiv care nu reprezintă in fond decât un fenomen 
de identificare. Atâta timp cât putem urmări această 
transformare începând din punctul de plecare, ea 
pare a se produce sub influenţa unui ataşament 
comun, bazat pe tandreţe, faţă de o persoană 
exterioară mulţimii. Noi înşine suntem departe de 
a face o analiză completă proprie, insă ne este 
suficient faptul că am relevat această trăsătura, care 
consta in necesitatea unei egalităţi pe cât posibil 
completă. Am remarcat deia că, relativ la cele două 
mulţimi artificiale, constituite prin Biserică şi prin 
Armată, principala lor caracteristică consta in faptul 
că toţi membru unei mulţimi sau ai alteia sunt iubiţi 
de către şef cu o dragoste egală 

Or. nu trebuie să uităm că revendicarea egalităţii, 
formulată de mulţimi, se aplică numai membrilor 
care compun acea mulţime, nu şi şefului. Toţi 
indivizii vor să fie egali, însă dominaţi de un şef. 
Mulţi egali, capabili de a se identifica unu cu alţii, 
şi un singur superior aceasta este situaţia existentă 
intr-o mulţime înzestrată cu viaţă. Tot astfel ne 
permitem să corectăm concepţia domnului Trotter 
afirmând că. mai mult decât un „animal gregar", 
omul este un animal de hoardă, adică un element 
constitutiv al unei hoarde conduse de un şef 

CAPITOLUL X 


Mulţimea şi hoarda primitivă 



n 1917, am adoptat ipoteza lui Ch Darwin, 
potrivit căreia forma primitivă a societăţii 
umane ar fi fost reprezentată de o hoardă 


supusă dominaţiei absolute a unui mascul puternic. 


Am încercat atunci să arăt că destinele acestei 


hoarde au lăsat urme de neşters în istoria ereditară 
a umanităţii şi, mai ales, că evoluţia totemismului, 
care cuprinde începuturile religiei, ale moralei şi ale 
diferenţierii sociale, se află în legătură cu 
suprimarea violentă a şefului şi cu înlocuirea 
hoardei paterne cu o comunitate fraternă'. E 
adevărat că aceasta nu e decât o ipoteză, ca atâtea 
altele prin care isotricii umanităţii primitive încearcă 
să clarifice preistoria: o just so story, după expresia 
unuia din amabilii mei critici englezi (Kroeger). Dar 


Totem şi Tabu 

consider că o ipoteză nu e de dispreţuit când. ca 
şi aceasta de faţă, se pretează la explicaţie şi la 
o sinteză de fapte aparţinând unor domenii din ce 
în ce mai îndepărtate 

Or, regăsim în mulţimile umane imaginea pe care 
o cunoaştem deja şi care nu aparţine altcuiva decât 
hoardei primitive: individ înzestrat cu o putere 
extraordinară şi dominând o mulţime de tovarăşi 
egali între ei. Psihologia acestei mulţimi, aşa cum 
o cunoaştem după descrierile atât de des 
menţionate, şi anume dispariţia personalităţii 
conştiente, orientarea ideilor şi a sentimentelor 
tuturor într-o singură şi aceeaşi direcţie, 
predominanţa afectivităţii şi a vieţii psihice 
inconştiente, tendinţa realizării imediate a intenţiilor 
care se pot ivi, această psihologie, spunem noi, 
corespunde unei regresiuni către o activitate psihică 
primitivă, aşa cum întâlnim în cazul hoardei primi¬ 
tive, 

[Caracteristica generală a oamenilor, aşa cum 
am descris-o anterior, se aplică îndeosebi hoardei 
primitive. Voinţa individului era prea slabă pentru a 
risca să acţioneze. Impulsiunile colective erau in 
acel moment singurele posibile; voinţa individuală 
nu exista. Reprezentarea nu cuteza să se trans¬ 
forme in voinţă, nesimţindu-se întărită de percepţia 
difuziunii generale. Această slăbiciune a re¬ 
prezentărilor îşi găseşte explicaţia în forţa legăturii 
afective care uneşte pe fiecare de semenii săi; dar 

uniformitatea condiţiilor vieţii şi absenţa proprietăţii 
private au contribuit în egală măsură la producerea 
acestui conformism al actelor psihice. Chiar nevoile 
de excreţie admit, aşa cum se constată şi astăzi 
la copii şi soldaţi, o satisfacere in comun. Singura 
excepţie o constituie actul sexual în timpul căruia 
prezenţa unei a treia persoane este cel puţin 
superfluă, această persoană fiind, în cazuri extreme, 
condamnată la o espectativă penibilă Pentru ceea 
ce aparţine reacţiei nevoii sexuale (satisfacem 
genitale) a gregarităţii, a se vedea mai departe ] 

Mulţimea ne apare astfel ca o resurecţie a 
hoardei primitive Aşa cum omul primitiv 
supravieţuieşte virtual în fiecare individ, tot aşa orice 
mulţime umană este capabilă să reconstituie hoar¬ 
da primitivă. în această privinţă, trebuje să tragem 
concluzia că psihologia colectivă este cea mai 
veche psihologie umană; elementele care, izolate 
de tot ce. se raportează la mulţime, ne-au seryit la 
constituirea psihologiei individuale, nu s-au 
diferenţiat de vechea psihologie colectivă decât 
destul de târziu, progresiv şi intr-un mod care, şi 
în zilele noastre, nu este decât parţial Vom încerca 
in continuare să indicăm punctul de plecare al 
acestei evoluţii. 

O primă idee care ne vine în minte indică asupra 
cărui punct e necesară o corecţie a afirmaţiei pe 
care am formulat-o adineauri. Trebuie îndeosebi să 
admitem că psihologia individuală este mai degrabă 

tot atât de veche ca psihologia colectivă, întrucât, 
după câte ştim noi, în acest caz au trebuit să existe 
încă de la început două tipuri de psihologie, aceea 
a individului care alcătuieşte masa şi cea a tatălui, 
a şefului, a conducătorului. Indivizii aparţinând 
mulţimii erau tot atât de legaţi unii de alţii cum sunt 
şi astăzi, insă tatăl hoardei primitive era liber. Chiar 
izolat, actele sale intelectuale erau puternice şi 
independente, voinţa lui nu avea nevoie de întărire 
din partea voinţei altora. Pare prin urmare logic să 
tragem concluzia că eul său nu era prea limitat de 
relaţii libidinale, că el nu iubea pe nimeni în afară 
de propria persoană şi că nu-i stima pe ceilalţi 
decât atâta timp cât aceştia îi serveau drept 
satisfacere a nevoilor sale. Eul său nu se abandona 
dincolo de măsura obiectelor. 

La răsăritul istoriei umane tatăl primitiv reprezen¬ 
ta acel supraom căruia Nietzsche nu-i aşteptase 
venirea decât intr-un viitor îndepărtat. Şi astăzi, 
indivizii componenţi ai mulţimii au nevoie să ştie că 
şeful îi iubeşte cu o dragoste dreaptă şi egală, însă 
şeful nu are nevoie să iubească pe nimeni, este 
înzestrat cu o natură de stăpân, narcisismul său 
este absolut, dar e plin de siguranţă şi inde¬ 
pendent. Ştim că dragostea împiedică narcisismul, 
şi ne-ar fi uşor să arătăm că prin această acţiune 
ea contribuie la progresul civilizaţiei. 

Tatăl hoardei primitive nu era încă nemuritor, 
cum a devenit mai târziu, ca urmare a divinizăm 

sale. Când murea, trebuia înlocuit, Iar succesiunea 
sa era probabil asumată de cel mai tânăr dintre fii 
săi care până atunci fusese un simplu individ din 
mulţime, ca toţi ceilalţi. Trebuia să fie posibilă 
transformarea psihologiei colective in psihologie 
individuală, găsirea condiţiilor în care se putea 
petrece această transformare, aşa cum e posibilă, 
la albine, producerea dintr-o larvă, în caz de nevoie, 
a unei regine în loc de o lucrătoare. Nu se poate 
imagina în acest caz decât situaţia următoare: tatăl 
primitiv, îşi împiedica fiii să-şi satisfacă tendinţele 
sexuale directe, le impunea abstinenţa, ceea ce a 
avut drept consecinţă, în paralel, stabilirea unor 
legături afective care îi ataşa de acesta şi pe unii 
de ceilalţi. Ca să spunem aşa, el le-a introdus 
noţiunea de forţă, in psihologia lor colectivă. Chiar 
gelozia sexuală şi Intoleranţa sa au creat, în ultimă 
instanţă, psihologia colectivă'. 

în faţa celui care îi devenea succesor se 
deschidea posibilitatea satisfacerii sexuale, ceea ce 
avea ca efect afirmarea psihologiei sale individuale 
faţă de psihologia colectivă. Fixaţia libidoului asupra 
unei femei, posibilitatea de a-şi satisface imediat şi 
fără amânare nevoile sexuale, diminuau importanţa 
tendinţelor deviate ale scopului sexual şi măreau 


1 Se poate, în egală măsură, admite că fin, alungaţi şi 
separaţi de tată, au depăşit etapa identificării, şi, înclinând 
către dragostea homosexualâ, şi-au cucerit libertatea care 
le-a permis să-şi ucidă tatăl. 

cu atât mai mult gradul de narcisism De altfel, vom 
reveni in ultimul capitol al acestei lucrări asupra 
raporturilor existente între dragoste şi formarea 
caracterului. 

Să mai relevăm raporturile foarte instructive care 
există intre constituirea hoardei primitive şi or¬ 
ganizarea care menţine şi asigură coeziunea unei 
mulţimi artificiale. Am văzut că Armata şi Biserica 
se întemeiază pe iluzia sau, dacă vă place mai 
mult, pe reprezentarea înfăţişând un şef lubindu-şi 
toţi subordonaţii cu o dragoste dreaptă şi egală. 
Dar aceasta nu e decât o transformare idealistă a 
condiţiilor existând în cadrul hoardei primitive, in 
interiorul căreia toţi fin se ştiu persecutaţi in mod 
egal de tatăl care le inspiră tuturor aceeaşi teamă 
Deja forma următoare a societăţii umane, clanul 
totemic, se întemeiază pe această transformare 
care la rândul său, alcătuieşte baza tuturor 
îndatoririlor sociale. Forţa irezistibilă a familiei, ca 
formaţiune colectivă naturală, provine cu siguranţă 
din această credinţa, justificată de fapte, într-o 
dragoste egală a tatălui pentru toţi copiii săi. 

Dar apropierea dintre mulţime şi hoarda primitivă 
e de natură a ne furniza informaţii şi mai 
interesante. Trebuie să aruncăm o lumină asupra 
a ceea ce rămâne încă de neînţeles, de misterios 
în problema formaţiunii colective, pe scurt, asupra 
tuturor faptelor cărora le-am dat numele misterioase 
de hipnotism şi sugestie. Să ne amintim că hipnoza 

conţine ceva de-a dreptul neliniştitor, şi acest 
element neliniştitor nu poate proveni decât din 
reprimarea sentimentelor, a dorinţelor şi a ten¬ 
dinţelor vechi şi familiare', Să ne mai amintim că 
hipnoza este o stare indusă. Hipnotizatorul se 
pretinde a fi in posesia unei forţe misterioase sau, 
ceea ce e acelaşi lucru, subiectul atribuie hip¬ 
notizatorului o forţă misterioasă care îi paralizează 
voinţa Această forţă misterioasă, numită încă in 
mod obişnuit magnetism animal, trebuie să fie 
aceeaşi cu cea care constituie pentru primitivi sursa 
tabu-ului; aceeaşi forţă care emană din persoana 
regilor şi a şefilor şi care pune in pericol pe cei 
care îndrăznesc să-i apropie (Mana) Cum se 
întâmplă că hipnotizatorul, care posedă acea forţă, 
să şi-o manifeste? Ordonând persoanei să il 
privească in ochi el hipnotizează într-un mod tipic 
prin privire. Dar cu siguranţă că pentru primitiv 
aspectul şefului este plin de pericole şi de 
nesuportat, tot aşa cum mai târziu muritorul nu va 
suporta fără pericol imaginea divinităţii Moise a fost 
obligat să servească de intermediar intre poporul 
său şi lehova, deoarece acel popor nu putea 
suporta vederea lui Dumnezeu, şi când s-a intors 
de pe muntele Sinai, faţa sa strălucea, deoarece, 
ca şi în cazul mediatorului la primitivi 2 , o parte din 
„Mana" se fixase asupra lui. 


Das Unheimiicbe, ,.lm; 
A se vedea Totem şi 


r. V, 1919. 

ju şi sursele citare aici. 

Totuşi hipnoza se poate provoca şi in alt fel, 
făcându-l pe subiect să fixeze un obiect strălucitor 
sau producând în preajma acestuia un zgomot 
monoton. Dar acesta este un procedeu contestabil 
şi care a produs o mulţime de teorii psihologice 
incomplete şi chiar eronate, in realitate, procedeul 
în cauză nu serveşte decât la deturnarea şi la 
fixarea atenţiei conştiente. E ca şi cum hip¬ 
notizatorul ar spune subiectului: „Acum nu te mai 
ocupa decât de persoana mea, restul lumii e lipsit 
de orice interes" Este sigur că acest discurs, dacă 
ar fi pronunţat în realitate, s-ar dovedi ineficace din 
punct de vedere tehnic, întrucât n-ar face decât 
sâ-l sustragă pe subiect din atitudinea inconştientă 
împingându-l spre contradicţia conştientă. Dar în 
timp ce hipnotizatorul evită să atragă asupra 
intenţiilor sale gândirea conştientă a subiectului, iar 
acesta adoptă o atitudine în cursul căreia lumea 
trebuie sâ-i apară lipsită de interes, întreaga sa 
atenţie se află, fără ca el să-şi dea seama, 
concentrată asupra hipnotizatorului, între acesta şi 
subiect stabilindu-se o atitudine de relaţie, de 
transfer. Metodele de hipnotizare indirecte au deci 
ca efect, ca atâtea procedee tehnice care stau la 
baza calambururilor şi a vorbelor de duh, 
împiedicarea anumitor disocieri ale energiei psihice, 
susceptibile de a tulbura evoluţia procesului 
inconştient, aiungând în final la acelaşi rezultat ca 

în cazul influenţărilor directe exercitate prin fixarea 
unor obiecte strălucitoare sau prin „pase" 1 . 

Domnul Ferenczi e îndreptăţit să spună că, 
adresând subiectului ordinul de a adormi, care 
serveşte drept introducere la hipnoză, în ochii 
acestuia hipnotizatorul ţine loc de părinte. El crede 
că poate distinge două varietăţi de hipnoză: aceea 
care rezultă dintr-o sugestie liniştitoare, însoţită de 
mângâieri, şi cea produsă de un ordin ameninţător. 
Prima ar fi hipnoza maternă, iar ultima hipnoză 
paternă 2 . Pe de altă parte, ordinul de a adormi, 
menit a provoca hipnoza, nu este în definitiv decât 


1 Faptul că persoana are atenţia inconştientă con¬ 
centrată asupra hipnotizatorului, în timp ce conştiinţa sa e 
ocupată de percepţii neutre sau lipsite de interes, îşi 
găseşte pandantul în constatările făcute pe parcursul 
tratamentelor psihanalitice şi care merită menţionate aici. 
Cel puţin o dată, în cursul unei analize, se întâmplă ca 
bolnavul să afirme cu insistenţă că nu-i vine nici o idee în 
gând. Asocierile sale libere sunt blocate, iar impulsiumle 
care îl mobilizează în mod obişnuit rămân ineficace. Dar 
dacă se insistă, bolnavul va mărturisi în cele din urmă că 
se gândeşte la peisajul pe care-l vede prin fereastra 
cabinetului de consultaţie, la covorul care acoperă peretele 
sau la lustra care atârnă de plafon. Se constată în acest 
fel că el începe să sufere transferul, că este încă preocupat 
de ideile inconştiente referitoare la medicină, iar ideile sale 
încetează de a mai fi blocate de îndată ce i se explică 

Sta - e ffitro/'ect/on und Uebertragung , „Jahrbuch der 

Psychoanalyse”, I, 1909. 

ordinul de a desprinde interesul persoanei faţă de 
lumea exterioară, pentru a-l concentra în întregime 
asupra persoanei hipnotizatorului numai astfel 
acesta va fi înţeles de către subiectul însuşi, 
deoarece în această detaşare a interesului faţă de 
obiectele şi întâmplările lumii exterioare rezidă 
caracteristica psihologică a somnului, şi pe acest 
fapt se întemeiază afinitatea dintre somnul veritabil 
şi starea hipnotică. 

în felul acesta, hipnotizatorul, cu ajutorul 
procedeelor specifice, trezeşte în persoana subiec¬ 
tului o parte din moştenirea arhaică a acestuia, 
care deja se manifestase anterior in atitudinea faţă 
de părinţi şi mai ales in ideea pe care şi-o făcuse 
despre tată aceea a unei personalităţi foarte 
puternice şi periculoase, faţă de care nu te poţi 
comporta decât intr-o manieră pasivă şi 
masochistă, o persoană in faţa căreia trebuie să 
renunţi complet la voinţa proprie şi pe care n-o 
poţi privi fără un sentiment de îndrăzneală vinovată 
Numai în felul acesta ne putem reprezenta 
atitudinea individului hoardei primitive faţa de tatăl 
acesteia. Aşa cum cunoaştem din manifestarea 
altor reacţii, aptitudinea de a reînvia aceste situaţii 
arhaice variază de la un individ la altul Subiectul 
este totuşi capabil de a păstra — senzaţia vagă — 
că in fond hipnoza nu este decât un joc, decât o 
reviviscenţă iluzorie a acestor impresii străvechi, 
ceea ce e deaiuns sâ-l înarmeze cu o rezistenţă 

suficientă împotriva consecinţelor prea grave ale 
suprimăm prin hipnoză a voinţei 

In felul acesta, ceea ce este neliniştitor, tul¬ 
burător, coercitiv in caracterul formaţiunilor colec¬ 
tive, aşa cum apare el in manifestările sugestive 
ale acestora, poate fi explicat pe bună dreptate 
prin afinitatea care există intre mulţime şi hoarda 
primitivă, prima avându-şi sursa in cea de-a doua 
Conducătorul mulţimii întruchipează totdeauna pe 
temutul tată primitiv, mulţimea doreşte totdeauna 
să fie dominată de o putere nelimitată, este în cel 
mai înalt grad avidă de autoritate sau, pentru a ne 
servi de expresia domnului Le Bon, e însetată de 
supunere Tatăl primitiv reprezintă idealul mulţimii 
care domină individul, după ce a luat locul Idealului 
eului Pe bună dreptate, hipnoza poate fi desem¬ 
nată drept o mulţime alcătuită din două persoane; 
pentru a putea folosi sugestia, această definiţie are 
nevoie de o completare: in cadrul mulţimii în doi, 
trebuie ca subiectul care suferă sugestia să fie 
însufleţit de o convingere fundamentată nu pe 
raţionament sau percepţie, ci pe ataşare erotică’. 


Cred că pol atrage atenţia asupra faptului că obser¬ 
vaţiile dezvoltate în acest capitol ne îndreptăţesc să trecem 
de la concepţia despre hipnoză, aşa cum a lost ea 
formulală de către Bernheim. la concepţia veche mai naivă 
Bernheim credea că poate deduce toate fenomenele 
hipnotice din sugestie, ea însăşi ireductibilă După noi. 
sugestia n-ar ti decât una din manifestările stării hipnotice 
avându şi sursa înlt o predispoziţie conştientă ale cărei 
origini coboară in istoria primitivă a familiei umane 

CAPITOLUL XI 


O treaptă a dezvoltării eului 



acă examinăm viaţa individului din zilele 
noastre in lumina descrierilor, completându- 
se una pe alta, făcute de diferiţi autori 


psihologiei colective, ne aflăm in faţa unor com¬ 


plicaţii menite a descuraja orice tentativă de sinteză 


Fiecare individ face parte din mai multe mulţimi, 


prezintă identificările cele mai variate, este orientat 
după simpatii in direcţii multiple şi îşi construieşte 
idealul eului după modelele cele mai diverse. 
Fiecare individ participă astfel la mai multe suflete 
colective, la acelea ale rasei sale, ale clasei sale. 


ale comunităţii sale confesionale, ale statului său 
etc., şi poate, în plus, să se ridice la un anumit 
grad de independenţă şi originalitate. Aceste 
formaţiuni colective permanente şi durabile au 
efecte uniforme care se impun observatorului cu 
mai puţină forţă decât manifestările mulţimilor 

pasagere formându-se şi dezagregându-se rapid şi 
care au furnizat domnului Le Bon elementele 
strălucitei sale caracterizări făcute sufletului colectiv; 
in aceste mulţimi zgomotoase, efemere, suprapuse 
se observă miracolul dispariţiei complete, deşi 
poate pasagere, a oricărei particularităţi individuale. 

Am încercat să explicam acest miracol, 
presupunând că el se datorează faptului că 
individul renunţa la idealul eului sau în favoarea 
idealului colectiv intruchipat de şef. Acest miracol, 
adaugam noi făcând corecţia necesară, nu este la 
fel de mare in toate cazurile Uneori separarea 
dintre eu şi idealul eului nu e completă, cele două 
r oţium continuând să coexiste, eul conservându-şi, 
cel puţin parţial, suficienţa sa narcisistă anterioară 
In acest caz, alegerea şefului va fi facilitată intr-o 
mare măsură E suficient ca el să posede 
proprietăţile tipice ale acelor indivizi. în stare de 
puritate şi clantate deosebite, proprietăţi pe care el 
le impune celorlalţi prin forţa sa şi prin marea sa 
libertate libidinală, pentru a fi repede desemnat ca 
şef şi investit cu o putere deplină fără de care n-ar 
fi putut niciodată pretinde acest lucru în ce priveşte 
ceilalţi indivizi, adică cei al căror ideal al eului nu 
va găsi in persoana şefului o încarnare completă, 
aceştia sunt antrenaţi „in mod sugestiv', adică in 
sensul identificăm. 

Se observă câ contribuţia pe care o aducem noi 
in explicarea structurii libidinale a unei mulţimi se 

reduce la distincţia dintre eu şi idealul eului şi. 
consecutiv, la două varietăţi de relaţii, una 
reprezentată de identificare şi cealaltă de sub¬ 
stituirea unui obiect libidmal exterior prin idealul 
eului. Ipoteza care postulează existenţa acestei 
etape a eului şi care, precum aceasta de faţa, 
constituie primul pas in analiza eului, trebuie să-şi 
găsească justificarea puţin câte puţin în domeniile 
cele mai diverse ale psihologiei in lucrarea mea 
Zur Emluhrung des Narzissmus', am încercat să 
combin datele patologice care pledează in favoarea 
acestei departajări Totul ne autorizează să sperăm 
că un studiu psihologic mai aprofundat al 
psihozelor va putea releva în mod deosebit 
importanţa sa Sa ne gândim numai la faptul că 
începând din acest moment eut stabileşte o relaţie 
între un obiect şi idealul eului emanat din el însuşi, 
şi e posibil să asistăm aici la reproducerea, în 
interiorul eului, a acţiunilor şi reacţiilor reciproce 
care, după toate câte ne-a revelat teoria nevrozelor, 
se. derulează între obiectul exterior şi eul total, 
îmi propun să examinez aici una dintre con¬ 
secinţele posibile din acest punct de vedere, ceea 
ce îmi va permite in acelaşi timp să elucidez o 
problemă pe care de altfel am fost obligat să o 
las fără soluţionare 2 Fiecare dintre diferenţierile 


Jahrbuch der Psychoanalyse, VI 1914 Sammlung 
Kleinerer Schriften zur Neuroşenlehre, sena a 4 a 

Trauer ur)d Melanchohe. „Internai. Zeiischr f 
Psychoanal '. IV. 1 916'16 .Sammlung Kleinerer Schriften 
zur Neuroşenlehre . seria a 4-a 

psihice pe care le cunoaştem opune o dificultate 
în plus funcţionării psihice, ii sporeşte labilitatea şi 
poate deveni punctul de. plecare, prin oprirea 
funcţionării, a unei boli. în acest fel, naşterea 
reprezintă trecerea de la un narcisim suficient sieşi 
la perceperea unei lumi exterioare variabile şi la 
prima descoperire a obiectului; din această tranziţie 
radicală rezultă că noi suntem capabili de a suporta 
mult timp noua stare creată prin evenimentul 
naşterii, că evadăm din aceasta periodic, pentru a 
regăsi in somn starea noastră anterioară de 
impasibilitate şi de izolare faţă de lumea exterioară. 
Această întoarcere la starea anterioară rezultă de 
altfel şi dintr-o adaptare la lumea exterioară care, 
mulţumită succesiunii periodice a zilei şi nopţii, 
suprimă pentru un timp cea mai mare parte a 
excitaţiilor pe care le suferim in viaţa activă. 

Dar pe parcursul dezvoltăm noastre, am suferit 
o diferenţiere psihică, prin formarea unui eu 
coerent, pe de o parte, şi a unui eu inconştient, 
refulat, exterior celui dintâi, pe de altă parte; şi ştim 
că stabilitatea acestei noi achiziţii este expusă unor 
lovituri neîncetate. în vis şi în nevroză, acest eu, 
inconştient, exilat, caută să se insinueze prin toate 
mijloacele, să forţeze porţile conştiinţei, protejate de 
rezistenţe de tot felul, iar în starea de trezie 
sănătoasă am recurs la anumite artificii pentru a 
permite să pătrundă provizoriu în eul nostru, 
ocolind dificultăţile, înşelând rezistenţele, acea parte 
refulată de la care aşteptam o oarecare plăcere 

Plasându-ne in acest punct de vedere trebuie să 
explicăm caracteristica spiritului şi umorul, in par¬ 
ticular, ca şi comicul în general. Toţi cei care sunt 
familiarizaţi cu psihologia nevrozelor vor găsi cu 
uşurinţă nişte exemple analoage, poate de o mai 
mică importanţă Nu insist, deoarece mă grăbesc 
să revin la problema care ne interesează în mod 
deosebit. 

Or, noi putem admite perfect că separarea care 
s-a petrecut între eu şi idealul eului nu poate nici 
ea să fie suportată foarte mult timp şi că trebuie 
să sufere cu vremea o regresiune. In ciuda tuturor 
privaţiunilor şi restricţiilor impuse individului, violarea 
periodică a prohibiţiilor constituie pretutindeni 
regula, şi noi putem dovedi acest lucru vorbind de 
instituirea sărbătorilor care, la începuturi, nu 
reprezentau decât nişte perioade în timpul cărora 
excesele erau autorizate prin lege, ceea ce explică 
veselia care le caracteriza'. Saturnaliile romanilor şi 
carnavalul din zilele noastre se aseamănă, din 
această perspectivă esenţială, cu sărbătorile 
primitivilor, în timpul cărora oamenii se dedau la 
nişte dezmăţuri ce violau poruncile cele mai sacre. 
Or, cum idealul eului înseamnă suma tuturor 
restricţiilor în faţa cărora individul trebuie să se 
supună, pătrunderea idealului în eu, reconcilierea 
sa cu eu/ trebuie să echivaleze pentru individ, care 


A se vedea Totem şi Tabu 

îşi regăseşte astfel mulţumirea de sine, cu o 
sărbătoare magnifică’ 

Se ştie că există indivizi a căror stare afectivă 
generală oscilează periodic, de la o depresiune 
exagerată la o senzaţie de bunăstare sporită, şi 
trecând prin anumite stadii intermediare Aceste 
oscilaţii prezintă de altfel amplitudini foarte variate, 
de la cele mai insignifiante, abia perceptibile, până 
la cele extreme, precum cazurile de melancolie şi 
de mame, stări exclusiv penibile şi surse ale marilor 
tulburări din viaţa persoanelor atinse de acestea 

în cazurile tipice ale acestor stări afective ciclice, 
impreiurârile exterioare nu par a juca un rol decisiv, 
in ce priveşte motivaţiile ulterioare, la aceşti bolnavi 
nu se găseşte nimic în plus şi nimic altceva decât 
la alţii De asemenea există obiceiul de a considera 
cazurile respective ca nefnnd psihogene. Dar există 
alte cazuri, total analoage, ale stărilor afective 
ciclice care pot fi uşor confundate cu nişte 
traumatisme psihice. Despre acestea va fi vorba 
mai departe 

1 Coincidenţa eu/u/ cu idealul eului produce totdeauna 
o senzaţie de triumf Sentirnenlul de culpabilitate (sau de 
inferioritate) poate fi considerat ca expresia unei stări de 
tensiune intre eu şi i deal 

Domnul Trotter deduce refularea din instinctul gregar 
în definitiv, şi eu am spus acelaşi lucru, servindu-mâ de un 
alt mod de exprimare, atunci când am atribuit acelaşi rol 
idealului eului (Einfuhrung des Narzissmus).. 

Motivele care determină aceste oscilaţii spontane 
ale stărilor afective sunt, prin urmare, necunoscute 
Nu cunoaştem mai mult mecanismul prin inter¬ 
mediul căruia o manie s-a substituit unei melancolii 
Tot atât de bine putem, in lipsa altei explicaţii, să 
aplicăm acestei categorii de bolnavi ipoteza for¬ 
mulată mai sus, idealul eului, după ce a exercitat 
asupra eului un control foarte riguros, se află 
momentan absorbit de acesta, combinat cu el 

Pentru a evita orice neclaritate, să reţinem bine 
acest fapt: din punctul de vedere al analizei eului 
făcută de noi, este incontestabil că. in cazul 
maniacului, eul şi idealul eului reprezintă un tot. 
astfel incât persoana, dominată de un aşa senti¬ 
ment de triumf şi de satisfacţie încât nici o critică 
n-o poate tulbura, e liberă de orice îngrădire, la 
adăpost de orice reproş, de orice remuşcare E 
mai puţin evident, dar foarte verosimil, ca mizeria 
melancolicului este expresia unei opoziţii acute intre 
cele două ipostaze ale eului, opoziţie în urma căreia 
idealul, excesiv de sensibil, işi exprimă condam¬ 
narea nemiloasă a eului faţă de mama nimicniciei 
şi de auto-umilire E necesar doar să cunoaştem 
dacă motivul acestor raporturi modificate intre eu 
şi ideal trebuie căutat în revoltele periodice, a căror 
existenţă a fost admisă mai sus, împotriva acestei 
noi instanţe, adică în ideal, sau în alte impreiurări. 

Transformarea în mame nu constituie o trăsătură 
indispensabilă a tabloului morbid al depresiunii 

melancolice. Există melancolii simple, cu acces unic 
sau periodic, melancolii care nu pot fi considerate 
manii. Dar, pe de altă parte, există melancolii în 
cadrul cărora împrejurările exterioare joacă un rol 
etiologic evident. Sunt acelea care survin fie în 
urma morţii unei fiinţe iubite, fie ca urmare a unor 
împrejurări care au determinat desprinderea de 
libidoul unui obiect iubit. Ca şi melancoliile spon¬ 
tane, aceste melancolii psihogene se pot transfor¬ 
ma în manie, cu întoarcerea consecutivă la melan¬ 
colie, ciclul reîncepând astfel de mai multe ori. 
Situaţia este deci destul de obscură, tot aşa cum 
destul de rare sunt şi formele şi cazurile de 
melancolie care au fost supuse până în prezent 
examinării psihanalitice'. Singurele cazuri pe care 
le înţelegem bine în momentul de faţă sunt acelea 
în care obiectul este abandonat, deoarece s-a 
dovedit nedemn de dragoste in acest caz, obiectul 
se află reconstituit în eu şi judecat sever de idealul 
eului. Reproşurile şi atacurile dirijate împotriva 
obiectului se manifestă sub forma unor reproşuri 
adresate sieşi 2 . 


A se vedea Ahraham: Ansatze zur psychoanalytischen 
Erforschung Behandlung des mamsch-depressiven en Ir- 
reseins, etc., 1912, in „Klmische Beitrăge zur Psychoana- 
lyse, 1921". 

- Sau mai exact: aceste reproşuri se ascund in spatele 
celor adresate propriului eu şi cărora li se imprimă 
fermitatea, tenacitatea şi trăsătura imperioasă şi fără apel 
care caracterizează reproşurile de care se împovărează 
melancolicii. 

Chiar o melancolie aparţinând acestui ultim tip 
se poate transforma în manie, astfel încât 
posibilitatea respectivă apare ca o particularitate 
independentă faţă de toate celelalte trăsături ale 
aspectului morbid al problemei. 

Dar eu nu văd nici o dificultate în a introduce 
în explicarea celor două varietăţi ale melancoliei, 
cea spontană şi cea psihogenă, factorul pe care 
l-am definit ca fiind revolta periodică a eu/u/ 
împotriva idealului eului. în ce priveşte melancoliile 
spontane, se poate admite că idealul manifestă o 
tendinţa de o severitate aparte, ceea ce are drept 
consecinţă automată suprimarea sa temporară. In 
melancoliile psihogene, revolta eului ar fi provocată 
de rigorile pe care eul le suferă din partea idealului, 
în cazul identificării sale cu un obiect condamnat 
şi respins. 




Psihologia colectivă şi analiza eului 


123 


CAPITOLUL XII 


Câteva consideraţii 
suplimentare 



e a lungul cercetăm noastre, pe care rugăm 
cititorul să o considere provizoriu terminata, 
am văzut cum se deschid in ţaţa noastră 


mai multe perspective care solicitau atenţia. Dar 


noi n-am putut răspunde acestor solicitări, în ciuda 


perspectivelor unor descoperiri interesante şi a 
unor puncte de vedere fecunde Ne vom mărgini, 
in acest capitol final, să reluăm numai câteva dintre 


ele pe care am fost obligaţi să le negli|âm în 
capitolele precedente. 

A. — Distincţia dintre identificarea eului şi sub¬ 
stituirea cu un obiect a idealului eului găseşte o 
interesantă ilustrare in cadrul celor două mari 


mulţimi artificiale pe care le-am studiat mai înainte: 
Armata şi Biserica creştină. 

Este evident că superiorul, adică, la drept 
vorbind, şeful armatei, reprezintă pentru soldaţii săi 
idealul, in timp ce legătura care există între soldaţi 
şi acesta este una de identificare, datorită căreia 
fiecare deduce obligaţiile de camaraderie şi cele 
de serviciu sau de asistenţă reciprocă. Un soldat 
care ar vrea să se identifice cu şeful său, ar arăta 
dimpotrivă ridicol. Nu fără motiv, in tabăra lui 
Wallenstein, vânătorul îşi bate joc de şeful de stat 
major spunându-i: 

..Wie er râuspert und wie er spuckt, 

Das habt ihr ihm glucklick abgeguckt!'" 

Altfel se întâmplă în cadrul Bisericii catolice. 
Fiecare creştin îl iubeşte pe Cristos ca pe propriul 
său ideal şi este legat de ceilalţi creştini prin 
identificare. Dar Biserica cere mai mult din partea 
lui. Creştinul trebuie, pe de o parte, să se identifice 
cu Cristos şi, pe de altă parte, săi iubească pe 
ceilalţi creştini, aşa cum i-a iubit lisus. Biserica 
pretinde prin urmare ca situaţia libidinală creată 
prin formaţiunea colectivă să fie completată în două 
direcţii. Pe de o parte, identificarea trebuie să 
completeze dragostea: pe de altă parte, dragostea 
trebuie să vină in completarea identificării. Această 
dublă complinire depăşeşte în mod manifest con¬ 
stituţia mulţimii. Poţi fi un bun creştin, fără a avea 


„Dumneavoastră îl imitaţi (pe Wallenstein—n.n.) chiar 
şi în modul de a tuşi şi de a se mişca.’ (n trad.) 

niciodată ideea de a te aşeza în locul lui Cristos 
şi de a-ţi extinde dragostea, aşa cum a făcut 
acesta, asupra tuturor oamenilor. Omul slab nu 
poate avea pretenţia de a se ridica la nivelul 
măreţiei sufletului şi la puterea iubirii lui Cristos. 
Insă numai întreţinând şi favorizând această 
pretenţie, creştinismul a căutat să obţină o morală 
mai severă. 

B.—Am spus că e posibil să determinăm, in 
dezvoltarea psihică a umanităţii, momentul când 
psihologia individuală s-a desprins de psihologia 
colectivă, când individul a dobândit o anumită 
independenţă in raport cu mulţimea'. 

Să ne întoarcem rapid la mitul ştiinţific referitor 
la tatăl hoardei primitive. Acest tată a fost ridicat 
mai târziu la demnitatea de Creator al lumii, şi pe 
bună dreptate, deoarece el este acela care a creat 
pe toţi fui din care s-a alcătuit prima mulţime. El a 
constituit pentru fiecare dintre aceştia idealul, în 
acelaşi timp temut şi adorat, sursa noţiunii ulterioare 
de tabu. Această majoritate s-a asociat într-o zi, 
şi-a ucis tatăl sfâşiindu-l în bucăţi. Nici un membru 
al mulţimii victorioase nu i-a putut lua locul, iar dacă 
unul dintre aceştia ar fi făcut-o, ar fi constatat 
ridicându-se împotriva sa aceeaşi ostilitate, urmată 
de lupte şi de asasinate. Şi în final toţi şi-au dat 


’ Consideraţiile care urmează sunt rezultatul unui 
schimb de idei cu domnul Otto Hank. 

seama că trebuiau să renunţe la moştenirea tatălui. 
Atunci au format comunitatea fraternă totemică, în 
care toţi membru se bucurau de aceleaşi drepturi, 
erau legaţi de aceleaşi prohibiţii totemice, trebuiau 
să păstreze amintirea asasinatului şi să-şi 
ispăşească crima Dar nemulţumirea faţă de situaţia 
creată a persistat, devenind sursa unor noi situaţii. 
Puţin câte puţin, membru mulţimii fraterne au fost 
readuşi la restabilirea vechii ordini intr-un plan nou 
bărbatul a devenit nou şef, dar şef al familiei, şi a 
distrus privilegiile regimului matriarhal care se 
instaurase după suprimarea tatălui Ca o compen¬ 
saţie, acest şef a putut recunoaşte atunci divinităţile 
materne venerate de preoţii care suferiseră 
castrarea, după exemplul dat de tatăl hoardei 
primitive, noua familie n-a fost totuşi decât umbra 
celei vechi, taţii erau numeroşi, fiecare dintre aceştia 
fiind limitat in drepturile sale de drepturile celorlalţi. 

Privaţiunile suportate cu nerăbdare au putut 
decide atunci ca un individ sau altul să se 
desprindă din mulţime şi să-şi asume rolul tatălui. 
Cel care a făcut-o a fost primul poet epic, iar 
progresul respectiv nu s-a realizat mai intâi decât 
în imaginaţia sa Acest poet a transformat realitatea 
potrivit dorinţelor sale El a inventat mitul eroic. 
Erou era cel care ucisese singur tatăl ce apăruse 
ulterior şi în mit ca un monstru totemic Dacă tatăl 
a constituit primul ideal al băiatului, acesta a devenit 
mai apoi erou, aşa cum a fost creat de imaginaţia 

poetului, şi de primul ideal al eului aspirând la 
subminarea tatălui Ideea de erou apare probabil 
la cel mai tânăr dintre fu, sau la cel preferat de 
mama care îl ocrotise de gelozia tatălui al cărui 
succesor putea deveni in epocile hoardei primitive 
în elaborarea poetică a realităţilor acelor epoci, 
femeia, care nu reprezenta decât miza asasinatului, 
ca şi sursa tentaţiilor şi obiect al poftelor, se afla 
probabil în situaţia de a se transforma în in¬ 
stigatoare şi complice activă a acestui act criminal 
Mitul atribuie numai eroului fapta care. desigur, 
n-ar putea fi decât opera întregii hoarde Dar, 
conform observaţiei domnului Rank. in legendă se 
regăsesc nişte urme foarte clare ale situaţiei reale 
pe care aceasta a transfigurat-o Adesea e vorba 
de un erou. mai în toate situaţiile cel mai tânăr 
dintre fu care a scăpat de cruzimea tatălui, 
mulţumită neroziei care l-a făcut să pară puţin 
periculos Acest erou are o sarcină grea de 
îndeplinit, însă nu o poate duce la bun sfârşit decât 
cu concursul unei mulţimi alcătuite din mici animale 
(albine, furnici). Animalele respective n-ar fi decât 
reprezentarea simbolică a fraţilor hoardei primitive, 
aşa cum in simbolistica visului insectele şi viermii 
înseamnă fraţi şi surori (consideraţi, cu o nuanţă 
de dispreţ, drept copilaşi) in afara de aceasta, în 
fiecare dintre sarcinile despre care vorbeşte mitul 
şi povestea, se recunoaşte cu uşurinţa o reprezen¬ 
tare simbolica substitutivă a acţiunii eroice. 

Prin urmare, cu ajutorul mitului individul se 
detaşează de psihologia colectivă. Primul mit a fost 
cu siguranţă de ordin psihologic: a fost mitul 
eroului. Mitul explicativ al naturii nu va surveni decât 
mai târziu. Poetul, care a făcut pasul pentru a se 
desprinde de imaginaţia mulţimii, ştie totuşi, potrivit 
unei alte remarci a domnului Rank, să se întoarcă 
la viaţa reală. Căci el merge in dreapta şi-n stânga, 
pentru a povesti mulţimii faptele vitejeşti pe care 
imaginaţia sa le atribuie eroului. Acest erou nu este, 
în fond, decât poetul însuşi. Astfel se reîntoarce el 
la realitate, ridicându-şi auditorii la înălţimea im¬ 
aginaţiei sale. insă auditorii, care îl cunosc pe poet, 
ştiu să se identifice cu eroul căruia îi împărtăşesc 
atitudinea, plină de dorinţe nerealizate, faţă de tatăl 
primitiv 1 . 

Iluzia mitului eroic culminează prin divinizarea 
eroului. E posibil ca eroul divinizat sâ fie anterior 
lui dumnezeu-tatâl, ca el să anunţe reîntoarcerea 
tatălui primitiv în avatarul unei divinităţi. Succesiunea 
cronologică ar fi deci următoarea: zeiţă-mamă — 
erou-dumnezeu-tată. însă numai prin ridicarea 
tatălui primitiv, care n-a fost niciodată uitat, la 


1 Cf. Hans Sachs Gememsame Taglraume, ţlnându-se 
cont de o comunicare tăcută la al Vl-lea Congres de 
psihanaliză de la La Haye, 1920, „Internationale Zeitschr f. 
Psychoanal. 1 ', VI, 1920. 

demnitatea divină şi-a căpătat divinitatea trăsăturile 
pe care i le cunoaştem şi astăzi 1 . 

C. — Am vorbit adesea, pe parcursul acestei 
lucrări, despre tendinţele sexuale directe şi despre 
cele deviate de la scopul lor, şi sperăm că această 
distincţie n-a provocat prea multe obiecţii din partea 
cititorului. Totuşi credem că n-ar fi inutil să revenim 
asupra acestor probleme cu câteva detalii, chiar 
dacă ne-am expune la repetarea a ceea ce am 
afirmat deja in altă parte 

Primul şi cel mai bun exemplu al tendinţelor 
sexuale deviate de la scopul lor ne-a fost oferit de 
evoluţia libidoului la copil. Toate sentimentele pe 
care le încearcă copilul pentru părinţii săi.şi pentru 
persoanele care îl protejează subzistă, aşa cum au 
fost, in dorinţele prin care se concretizează ten¬ 
dinţele sale sexuale. Copilul pretinde de la aceste 
persoane toate mângâierile pe care le cunoaşte, 
vrea să le îmbrăţişeze, să le atingă, să le privească, 
e curios să le vadă organele genitale şi să asiste 
la îndeplinirea actelor lor cele mai intime, promite 
să ia în căsătorie pe mama sa ori pe bonă, oricare 
ar fi ideea pe care şi-o face despre căsătorie, îşi 
propune să-şi determine tatăl să dea naştere unui 
copil etc. Observaţia directă şi examenul analitic 


în această expunere prescurtată, am fost obligaţi să 
renunţăm la sprijinul care ne-ar fi fost furnizat de materialele 
oferite de legendă, mit, poveste, istorie de moravuri, etc. 

ulterior al rămăşiţelor Infantile nu ne lasă nici o 
îndoială asupra legăturii intime care există intre 
sentimentele de tandreţe şi de gelozie, pe de o 
parte, şi intenţiile sexuale, pe de altă parte, şi ne 
indică până in ce punct copilul face din persoana 
pe care o iubeşte obiectul tuturor tendinţelor sale 
sexuale încă rău orientate. 

Această primă formă pe care o îmbracă dragos¬ 
tea la copil şi care se află în relaţie strânsă cu 
complexul Oedip suferă, aşa cum se ştie, încă de 
la începutul perioadei de latenţă, o acţiune de 
reprimare. Nu mai rămâne decât un ataşament 
afectiv, de tandreţe pură, pentru aceleaşi persoane, 
însă un ataşament căruia nu i se poate atribui 
calificativul de „sexual''. Psihanalizei, care luminează 
adâncimile vieţii psihice, nu-i este greu să arate că 
legăturile sexuale ale primilor ani ai copilăriei 
subzistă, dar în stare refulată şi inconştientă. Ea 
confirmă că pretutindeni unde ne găsim in prezenţa 
unui sentiment tandru, acesta nu face altceva decât 
să succeadâ unui ataşament pur „senzuar'faţâ de 
persoana in cauză sau este reprezentarea sim¬ 
bolică (imago) a acestui ataşament. 

Desigur, trebuie o examinare specială pentru a ţi 
da seama dacă acest curent sexual anterior există 
încă, într-un caz dat, în stare refulată, sau dacă 
este complet secătuit. Sau, pentru a ne exprima 
mai limpede: s-a stabilit că există încă, atât ca 
formă cât şi ca posibilitate, şi că este capabil, în 

orice clipă, ca urmare a unei regresiuni, să învingă; 
trebuie numai să ştim, şi acest lucru nu e totdeauna 
posibil, care este eficacitatea sa actuală. Şi, in 
legătură cu aceasta, trebuie să fim prevăzători faţă 
de cele două surse ale erorii, împotriva Scyllei 
subestimării inconştientului reprimat şi contra 
Charybdei tendinţei de a judeca fenomenele nor¬ 
male după criteriul pe care îl aplicăm fenomenelor 
patologice. 

Pentru psihologia care nu vrea să pătrundă în 
adâncimile a ceea ce este reprimat, legăturile 
afective, tandre, apar totuşi ca o expresie a 
tendinţelor care nu au caracter sexual, chiar dacă 
ele decurg din tendinţe care au avut ca obiect 
sexualitatea'. 

Suntem îndreptăţiţi să afirmăm că tendinţele de 
care este vorba au fost deturnate de la scopurile 
lor sexuale, cu toate că nu e uşor de a descrie 
această deviaţie de la scop, conform exigenţelor 
metapsihologiei. Se cuvine să spunem totuşi că 
aceste tendinţe îngrădite se prezintă totdeauna 
uşor nuanţate de sexualitate; omul predispus spre 
tandreţe, prietenul, adoratorul caută apropierea 
corporală şi vederea persoanei iubite, dar cu o 
dragoste care nu mai este decât „paulimană'' 2 . 
Dacă dorim, putem sâ vedem in această deviaţie 

Sentimentele ostile, care au o structură mai com- 
P " C : a &fe^fla e m? O (?, ce ,?a S lf). re9ulă 

de la scop un început al sublimării tendinţelor 
sexuale, ori să lărgim şi mai mult limitele acestora. 
Din punct de vedere funcţional, tendinţele sexuale 
îngrădite au un mare avantai asupra celor 
neîngrădite. Nefiind susceptibile de o satisfacere 
completă, acestea se arată în mod deosebit 
capabile de a crea nişte legături durabile, în timp 
ce tendinţele sexuale directe suferă, după fiecare 
satisfacere, o mare scădere de nivel, şi în intervalul 
care se scurge între această scădere de nivel şi 
o nouă acumulare de libido sexual, obiectul 
ataşamentului anterior poate fi înlocuit cu un altul. 
Tendinţele îngrădite se pot amesteca în toate 
proporţiile posibile cu cele neîngrădite, pot suferi 
o nouă transformare în acestea din urmă, după ce 
iniţial au fost produse de ele. 

Se ştie cu câtă uşurinţă se transformă, mai ales 
la femei, relaţiile afective de natură amicală, fondate 
pe recunoştinţă şi admiraţie, în dorinţe erotice: aşa 
sunt relaţiile dintre profesori şi elevi, dintre artişti şi 
admiratoarele entuziaste. 

Chiar naşterea acestor legături afective, 
nicidecum intenţionale la început, deschide în mod 
direct o uşă de comunicare cu dorinţele sexuale 
excesive, in Pietatea contelui de Zinzendori, Pfister 
a arătat, printr-un exemplu frapant şi care e departe 
de a fi izolat, cu câtă uşurinţă se transformă o 
intensă relaţie religioasă într-o nesăţioasă poftă 
sexuală. Pe de altă parte, transformarea tendinţelor 

sexuale directe, ele însele efemere, în ataşamente 
durabile, de tandreţe pură, este un lucru obişnuit, 
şi chiar pe această transformare se bazează în 
mare parte consolidarea căsătoriilor întemeiate pe 
dragoste pasionată 

Nu vom fi, evident, miraţi să aflăm că tendinţele 
sexuale îngrădite rezultă din tendinţele sexuale 
directe, atunci când nişte obstacole exterioare sau 
interioare se opun realizării scopurilor sexuale. 
Refularea care se produce în timpul perioadei de 
latenţă constituie unul din aceste obstacole intei 
ioare sau devenite interioare, in ce priveşte tatăl 
hoardei primitive, am admis că intoleranţa acestuia 
îi condamna pe toţi fiii la abstinenţa sexuală şi le 
impunea un tip de relaţii îngrădite în ce priveşte 
scopul, în timp ce el îşi rezerva sieşi o libertate 
sexuală neîngrădită şi independentă faţă de orice 
altă relaţie. Toate legăturile pe care se întemeiază 
mulţimea decurg din tendinţele îngrădite. Dar în 
legătură cu aceasta, Intrăm în abordarea unui nou 
subiect, acela referitor la raporturile dintre tendinţele 
sexuale directe şi formaţiunea colectivă. 

D. — Aceste ultime observaţii ne permit deja să 
întrevedem prin ce sunt defavorabile formaţiunii 
colective tendinţele sexuale directe. Chiar a existat, 
în cursul evoluţiei familiei, o fază a raporturilor 
sexuale colective (căsătorie de grup), dar cu cât 
iubirea sexuală dobândea importanţă mai mare 
pentru individ, cu atât acesta devenea capabil de 

a se îndrăgosti, şi cu atât mai mult tindea către o 
limitare a dragostei la două persoane — una cum 
uno — situaţie care pare impusă chiar de natura 
scopului sexual. Tendinţele poligamice trebuiau să 
se mulţumească cu înlocuirea succesivă a unui 
obiect de dragoste cu un altul. 

Cele două persoane reunite în vederea satis¬ 
facerii sexuale constituie, prin căutarea expresă a 
solitudinii, o demonstraţie vie împotriva instinctului 
gregar, contra sentimentului colectiv. Cu cât aceste 
persoane sunt mai îndrăgostite, cu atât nu mai au 
nevoie de ceilalţi. Eforturile lor de a se sustrage 
de sub influenţa mulţimii se manifestă sub forma 
unui sentiment de ruşine. Emoţiile extrem de 
violente, suscitate de gelozie, servesc la protejarea 
obiectului sexual împotriva prejudiciului care poate 
rezulta în urma unei legături colective. Numai în 
cazul când tandreţea, adică factorul personal al 
unui raport amoros, se şterge complet în faţa 
factorului senzual, devin posibile relaţiile amoroase 
expuse în public sau, ca în cazul orgiei, actele 
sexuale simultane în interiorul unui grup. Dar chiar 
în acest fel se produce regresiunea către un stadiu 
anterior al raporturilor sexuale, când dragostea 
propriu-zisă nu |uca încă nici un rol, toate obiectele 
sexuale fiind considerate ca având o valoare egală, 
aproape în sensul acestei răutăţi rostite de Bernard 
Shaw: „A fi îndrăgostit înseamnă a exagera peste 
măsură diferenţa dintre o femeie şi o alta." 

Numeroase fapte par sâ vină în sprijinul ideii 
apariţiei destul de tardive a dragostei în relaţiile 
sexuale dintre bărbat şi femeie, rezultând de aici 
faptul că opoziţia dintre iubirea sexuală şi 
ataşamentul colectiv este, şi ea, târzie Or, la prima 
vedere, această supoziţie este de natură a părea 
inconciliabilă cu mitul nostru despre familia 
primitivă. Nu-i aşa că, din dragoste pentru mame 
şi surori, ceata fraţilor a fost împinsă către uciderea 
tatălui, şi că nu e greu să-ţi imaginezi această 
dragoste altfel decât una primitivă în totalitate, adică 
un amestec intim de iubire tandră şi de iubire 
senzuală? Dar reflectând mai îndeaproape la toate 
acestea, nu vom întârzia sâ constatăm că această 
obiecţie nu este, în fond, decât o confirmare. Printre 
reacţiile provocate de uciderea tatălui, figurează 
instituirea exogamiei totemice, adică prohibirea 
oricărui raport sexual cu femeile aparţinând familiei, 
iubite tandru încă din copilărie. S-a petrecut astfel 
o sciziune între partea tandră, şi partea sexuală a 
iubirii masculine, sciziune ale cărei efecte se fac 
simţite şi în zilele noastre 1 . Ca urmare a acestei 
exogamii, bărbatul s-a văzut obligat să-şi satisfacă 
nevoile sexuale cu femei străine care nu-i inspirau 
nici un sentiment de dragoste şi de tandreţe. 

Ct Ueber die allgemeinste Ermedngung des Lebes- 
/eeens, 1912, ..Sammlung Kleiner Schnften zur Neurosen- 
lehre' . seria a 4-a. 

în marile mulţimi artificiale, precum Biserica şi 
Armata, nu e loc pentru femeie ca obiect sexual. 
Raporturile de dragoste dintre bărbat şi femeie 
rămân in afara acestor organizaţii. Chiar in cadrul 
mulţimilor compuse din bărbaţi şi femei, diferenţele 
sexuale nu joacă nici un rol. Nu e loc pentru a 
întreba dacă libidoul care menţine coeziunea 
mulţimilor este de natură homosexualâ sau 
heterosexualâ, deoarece mulţimea nu e diferenţiată 
după sexe şi face, în mod deosebit, abstracţie de 
scopurile care conduc organizarea genitală. 

Tendinţele sexuale directe păstrează un anumit 
caracter de individualitate, chiar la individul absorbit 
de masă. Când aceasta individualitate depăşeşte 
un anumit grad, formaţiunea colectivă este 
ameninţată cu destrămarea. Biserica catolică are 
perfectă dreptate recomandând fidelilor săi celibatul 
şi impunând acest lucru preoţilor săi, însă dragos¬ 
tea a împins adesea chiar clerici să părăsească 
Biserica. Dragostea femeii rupe legăturile colective 
create de rasă. se ridică deasupra diferenţierilor 
naţionale şi a ierarhiilor sociale,, şi prin acest fapt, 
contribuie într-o mare măsură la progresul culturii. 
Pare sigur că iubirea homosexualâ se acomodează 
mai uşor cu relaţiile colective, chiar acolo unde 
apare ca o tendinţă sexuală neîngrădită: fapt demn 
de remarcat, a cărui explicaţie ne-ar duce însă prea 
departe. 

Examenul psihanalitic al nevrozelor ne-a arătat 
că simptomele acestora decurg din tendinţele 
sexuale directe refulate dar rămase in stare activă 
Se poate completa această formulă adăugând: 
aceste simptome mai pot proveni din tendinţele 
îngrădite, dar îngrădite incomplet sau făcând 
posibilă reîntoarcerea la scopul sexual reprimat. E 
ceea ce explică pentru ce nevroza îl face asocial 
pe individ, creând o prăpastie între cel atins de 
sindromul respectiv, şi formaţiunile colective din 
care el făcea parte în mod obişnuit Se poate 
spune că nevroza reprezintă pentru mulţime un 
factor al descompunerii, în acelaşi grad ca şi 
dragostea. Şi se observă în schimb că de câte on 
se manifestă o puternică tendinţă de acest gen în 
formaţiunile colective, nevrozele se atenuează şi 
chiar pot dispărea provizoriu. S-a încercat, de altfel, 
şi pe bună dreptate, folosirea acestei opoziţii dintre 
nevroză şi formaţiunea colectivă intr-un scop 
terapeutici Chiar acela care nu regretă dispariţia 
iluziilor religioase în lumea civilizată modernă va 
conveni că, atâta timp cât aceste iluzii erau destul 
de puternice, ele constituiau, pentru cei care trăiau 
sub dominaţia lor, cea mai bună protecţie împotriva 
nevrozelor. La fel, nu e dificil de a recunoaşte în 
toate adeziunile la secte sau la comunităţi mistico- 
religioase sau filosofico-mistice expresia unei 
căutări a remediului indirect contra oricăror nev¬ 
roze. Toate acestea se adaugă opoziţiei dintre 

tendinţele sexuale directe şi tendinţele sexuale 
îngrădite. 

Abandonat sieşi, nevroticul este obligat să 
substituie formaţiunile sale simptomatice marilor 
formaţiuni colective din care a fost exclus. El îşi 
creazâ propria sa lumea imaginară, propria religie, 
sistemul său himeric, şi reproduce în acest fel şi 
instituţiile omenirii sub un aspect desfigurat care 
trădează puternica contribuţie pe care o au în acest 
sens tendinţele sexuale directe 1 . 

E. — înainte de a încheia, să alcătuim, plasându- 
ne în punctul de vedere al teoriei libidoului, un 
tablou comparativ al diverselor stări de care tocmai 
neam ocupat: starea de dragoste, hipnoza, 
formaţiunea colectivă şi nevroza. 

Starea de dragoste se bazează pe coexistenţa 
tendinţelor sexuale directe şi a tendinţelor sexuale 
deviate de la scop, obiectul atrăgând asupra sa o 
parte a libidoului narcisist al eului. Această stare 
este limitată la eu şi la obiect. 

Hipnoza seamănă cu starea de dragoste prin 
faptul că este în egală măsură limitată la eu şi la 
obiect, insă se bazează în special pe tendinţele 
sexuale îngrădite, şi aşează obiectul în locul 
idealului eului. 


1 A se vedea Totem şi Tabu, cap II (fin.) Tabu şi 
ambivalenţă 

în cadrul mulţimii, acest proces suferă o 
amplificare; mulţimea seamănă cu starea hipnotică 
prin natura instinctelor care îi asigură în acest fel 
coeziunea şi prin substituirea obiectului cu idealul 
eului, dar în mulţime, tuturor acestor trăsături se 
adaugă identificarea fiecărui individ cu toţi ceilalţi, 
identificare ce, la modul primitiv, a putut fi făcută 
posibilă, mulţumită aceleiaşi atitudini faţă de obiect. 

Aceste ultime două stări, hipnoza şi formaţiunea 
colectivă, sunt nişte supravieţuiri ereditare ale 
filogemei libidoului uman, hipnoza subzistând ca 
predispoziţie, mulţimea — ca supravieţuitoare 
directă. Substituirea tendinţelor sexuale îngrădite 
sau directe favorizează în aceste două stări 
separaţia dintre eu şi idealul eului, separaţie care 
a început deja în starea de dragoste. 

Nevroza se detaşează de această serie. Şi ea 
se bazează pe o particularitate a evoluţiei libidoului 
uman, pe ceea ce se poate numi dubla articulaţie 
a funcţiunii sexuale directe, caracteristică pe care 
perioada de latenţă a întrerupt-o.' Ea împarte cu 
hipnoza şi formaţia colectivă, caracterul regresiv 
care lipseşte în starea de dragoste. Nevroza se 
produce ori de câte ori când trecerea de la 
scopurile sexuale directe la scopurile sexuale 
îngrădite nu s-a putut efectua complet, şi 
corespunde unui conflict între tendinţele care, 


A se vedea SexuaHheone 

absorbite, asimilate de eu, au efectuat această 
evoluţie, şi unor fracţiuni sau fragmente ale 
aceloraşi tendinţe care, făcând parte din inconştien¬ 
tul refulat, pretind, la fel ca nişte sentimente şi 
dorinţe complet refulate, satisfacerea lor directă. 
Nevroza posedă un conţinut extrem de bogat, 
deoarece îmbrăţişează, pe de o parte, toate 
raporturile posibile dintre eu şi obiect, ca şi pe 
acelea în care obiectul este menţinut, sau în care 
e abandonat sau erijat în eu, şi pe de altă parte 
raporturile care iau naştere din conflictele angajate 
între eu şi idealul eului. 

